Den Europæiske Unions L 25/2019\nRådets afgørelse (EU) 2019/131 af 15. oktober 2018 om indgåelse af en aftale i form af brevveksling mellem Den Europæiske Union og Det Schweiziske Forbund om oprindelseskumulation mellem Den Europæiske Union, Det Schweiziske Forbund, Kongeriget Norge og Republikken Tyrkiet inden for rammerne af den generelle præferenceordning\nRådets gennemførelsesforordning (EU) 2019/132 af 28. januar 2019 om gennemførelse af forordning (EU) nr. 101/2011 om restriktive foranstaltninger over for visse personer, enheder og organer på baggrund af situationen i Tunesien\nRådets afgørelse (EU) 2019/134 af 21. januar 2019 om den holdning, som på Den Europæiske Unions vegne skal indtages i Det Blandede EØS-Udvalg til ændring af bilag IX (Finansielle tjenesteydelser) til EØS-aftalen ( 1 )\nRådets afgørelse (FUSP) 2019/135 af 28. januar 2019 om ændring af Rådets afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien\nRådets afgørelse (EU) 2019/136 af 28. januar 2019 om den holdning, som på Den Europæiske Unions vegne skal indtages i Arbejdsgruppen om Vin nedsat ved aftalen mellem Den Europæiske Union og Japan om et økonomisk partnerskab, for så vidt angår de formularer, der skal anvendes til certifikater ved import til Den Europæiske Union af vinprodukter med oprindelse i Japan, og de nærmere bestemmelser vedrørende selvcertificering\nDen Europæiske Centralbanks afgørelse (EU) 2019/137 af 23. januar 2019 om udvælgelse af netværksleverandører til adgangsportalen for finansielle markedsinfrastrukturer i Eurosystemet (Eurosystem Single Market Infrastructure Gateway — ESMIG) (ECB/2019/2)\nRÅDETS AFGØRELSE (EU) 2019/131\nom indgåelse af en aftale i form af brevveksling mellem Den Europæiske Union og Det Schweiziske Forbund om oprindelseskumulation mellem Den Europæiske Union, Det Schweiziske Forbund, Kongeriget Norge og Republikken Tyrkiet inden for rammerne af den generelle præferenceordning\nunder henvisning til traktaten om Den Europæiske Unions funktionsmåde, særlig artikel 207, stk. 4, sammenholdt med artikel 218, stk. 6, andet afsnit, litra a), nr. v),\nI henhold til artikel 41, litra b), i Kommissionens delegerede forordning (EU) 2015/2446 (2) skal produkter, der er fremstillet i Norge, Schweiz eller Tyrkiet, og som indeholder materialer, der ikke er fuldt ud fremstillet dér, anses for at have oprindelse i et præferenceberettiget land, dog på betingelse af, at disse materialer har undergået en tilstrækkelig bearbejdning eller forarbejdning i den betydning, der er fastlagt i nævnte delegerede forordnings artikel 45.\nI henhold til artikel 54 i delegeret forordning (EU) 2015/2446 finder kumulationsordningen anvendelse på betingelse af, at Schweiz på gensidig basis indrømmer samme behandling for de produkter med oprindelse i præferenceberettigede lande, i hvilke der indgår materialer med oprindelse i Unionen.\nFor så vidt angår Schweiz blev kumulationsordningen oprindeligt indført via en aftale i form af brevveksling mellem Unionen og Schweiz. Denne brevveksling fandt sted den 14. december 2000 efter Rådets godkendelse ved afgørelse 2001/101/EF (3).\nFor at sikre anvendelsen af et oprindelsesbegreb, der svarer til det begreb, der er fastsat i oprindelsesreglerne i Unionens generelle præferenceordning (»GSP«), har Schweiz ændret sine GSP-oprindelsesregler. Aftalen i form af brevveksling mellem Unionen og Schweiz bør derfor revideres.\nOrdningen for Unionens, Norges og Schweiz' gensidige anerkendelse af erstatningsoprindelsescertifikater formular A bør fortsætte inden for rammerne af den reviderede brevveksling og bør på visse betingelser anvendes af Tyrkiet for at fremme handelen mellem Unionen, Norge, Schweiz og Tyrkiet.\nMed Unionens GSP-oprindelsesregler, som ændret ved reformen i 2010, indføres der desuden et nyt system til registreredes eksportørers udstedelse af oprindelsesbeviser, som vil finde anvendelse fra den 1. januar 2017. Der bør i forbindelse hermed også foretages ændringer i brevvekslingen.\nMed henblik på at foregribe anvendelsen af dette nye system og de dertilhørende regler gav Rådet den 8. marts 2012 Kommissionen bemyndigelse til at indlede forhandlinger med Schweiz om en aftale i form af brevveksling, der vedrører den gensidige anerkendelse af erstatningsoprindelsesbeviser formular A eller erstatningsudtalelser om oprindelse, og som fastlægger, at produkter, der indeholder et element med oprindelse i Norge, Schweiz eller Tyrkiet, ved deres ankomst til Unionens toldområde behandles som produkter, der indeholder et element med oprindelse i Unionen.\nForhandlingerne med Schweiz blev ledet af Kommissionen og førte til aftalen i form af brevveksling mellem Den Europæiske Union og Det Schweiziske Forbund om oprindelseskumulation mellem Den Europæiske Union, Det Schweiziske Forbund, Kongeriget Norge og Republikken Tyrkiet inden for rammerne af den generelle præferenceordning (»aftalen«).\nAftalen i form af brevveksling mellem Den Europæiske Union og Det Schweiziske Forbund om oprindelseskumulation mellem Den Europæiske Union, Det Schweiziske Forbund, Kongeriget Norge og Republikken Tyrkiet inden for rammerne af den generelle præferenceordning godkendes herved på Unionens vegne.\nFormanden for Rådet foranstalter på Unionens vegne den notifikation, der er omhandlet i artikel 18 i aftalen. (4)\n(1) Godkendelse endnu ikke offentliggjort i EUT.\n(2) Kommissionens delegerede forordning (EU) 2015/2446 af 28. juli 2015 til supplering af Europa-Parlamentets og Rådets forordning (EU) nr. 952/2013 med nærmere regler angående visse bestemmelser i EU-toldkodeksen (EUT L 343 af 29.12.2015, s. 1).\n(3) Rådets afgørelse 2001/101/EF af 5. december 2000 om godkendelse af en aftale i form af brevveksling mellem Det Europæiske Fællesskab og hvert enkelt af de EFTA-lande, der indrømmer toldpræferencer inden for den generelle præferenceordning (Norge og Schweiz), om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse (gensidig aftale) (EFT L 38 af 8.2.2001, s. 24).\ni form af brevveksling mellem Den Europæiske Union og Det Schweiziske Forbund om oprindelseskumulation mellem Den Europæiske Union, Det Schweiziske Forbund, Kongeriget Norge og Republikken Tyrkiet inden for rammerne af den generelle præferenceordning\nA. Brev fra Unionen\nDen Europæiske Union (»Unionen«) og Det Schweiziske Forbund (»Schweiz«) anerkender som parter i denne aftale, at begge parter i forbindelse med den generelle præferenceordning (»GSP«) anvender tilsvarende oprindelsesregler baseret på følgende generelle principper:\ndefinition af begrebet »produkter med oprindelsesstatus« ud fra samme kriterier\nbestemmelser om regional oprindelseskumulation\nbestemmelser om anvendelse af kumulation på materialer, som i henhold til deres GSP-oprindelsesregler har oprindelse i Unionen, Schweiz, Norge eller Tyrkiet\nbestemmelser om en generel tolerance hvad angår materialer uden oprindelsesstatus\nbestemmelser om, at der ikke må foretages ændringer af produkter fra det præferenceberettigede land\nbestemmelser om udstedelse eller udfærdigelse af erstatningsoprindelsesbeviser\nnødvendigheden af administrativt samarbejde med de kompetente myndigheder i de præferenceberettigede lande i forbindelse med spørgsmål om oprindelsesbeviser.\nUnionen og Schweiz anerkender, at materialer, som i henhold til deres respektive GSP-oprindelsesregler har oprindelse i Unionen, Schweiz, Norge eller Tyrkiet, opnår oprindelse i et præferenceberettiget land under den ene eller den anden parts GSP-ordning, såfremt de i det præferenceberettigede land undergår en mere vidtgående bearbejdning eller forarbejdning end den, der anses for utilstrækkelig til at give produkterne oprindelsesstatus. Nærværende afsnit finder anvendelse på materialer med oprindelse i Norge og Tyrkiet, forudsat at de betingelser, der er fastlagt i henholdsvis punkt 15 og 16, er opfyldt.\nToldmyndighederne i Unionens medlemsstater og i Schweiz sikrer hinanden passende administrativt samarbejde, særlig med henblik på efterfølgende kontrol af oprindelsesbeviser i forbindelse med de i første afsnit omhandlede materialer. De bestemmelser vedrørende administrativt samarbejde, der er fastlagt i protokol nr. 3 til overenskomsten af 22. juli 1972 mellem Det Europæiske Økonomiske Fællesskab og Det Schweiziske Forbund, finder anvendelse.\nDette punkt finder ikke anvendelse på de produkter, der er omfattet af kapitel 1-24 i det harmoniserede varebeskrivelses- og varenomenklatursystem, vedtaget af den organisation, der er oprettet ved den i Bruxelles den 15. december 1950 udfærdigede konvention om Toldsamarbejdsrådet.\nUnionen og Schweiz forpligter sig hermed til at anerkende erstatningsoprindelsesbeviser i form af erstatningsoprindelsescertifikater formular A (»erstatningscertifikater«), som udstedes af den anden parts toldmyndigheder, og erstatningsudtalelser om oprindelse, som udfærdiges af den anden parts videreforsendere, der er registreret til formålet.\nHver part kan i overensstemmelse med egen lovgivning foretage en vurdering af, hvorvidt produkter omfattet af erstatningsoprindelsesbeviser er berettiget til præferencebehandling.\nHver part sikrer, at følgende betingelser er opfyldt, inden der udstedes eller udfærdiges et erstatningsoprindelsesbevis:\nerstatningsoprindelsesbeviser må kun udstedes eller udfærdiges, såfremt de originale oprindelsesbeviser blev udstedt eller udfærdiget i overensstemmelse med den gældende lovgivning i Unionen eller Schweiz\nkun i forbindelse med produkter, der ikke er overgået til fri omsætning i en parts område, kan et oprindelsesbevis eller et erstatningsoprindelsesbevis erstattes af et eller flere erstatningsoprindelsesbeviser for at sende alle eller nogle af de produkter, der var omfattet af det originale oprindelsesbevis, fra den pågældende part til den anden part\nprodukterne skal være forblevet under tilsyn af den videresendende parts toldmyndigheder og må ikke være ændret, omdannet på nogen måde eller være gjort til genstand for andre behandlinger end dem, som er nødvendige for at bevare produkterne i samme tilstand (»princippet om, at der ikke må foretages ændringer«)\ni forbindelse med produkter, der har opnået oprindelsesstatus som led i en undtagelse fra oprindelsesreglerne, som en part har indrømmet, udstedes eller udfærdiges der ikke erstatningsoprindelsesbeviser, hvis produkterne videresendes til den anden part\nerstatningsoprindelsesbeviser kan udstedes af toldmyndighederne eller udfærdiges af videreforsenderne, hvis de produkter, der skal videresendes til den anden parts område, har opnået oprindelsesstatus gennem regional kumulation\nerstatningsoprindelsesbeviser kan udstedes af toldmyndighederne eller udfærdiges af videreforsenderne, hvis den videresendende part ikke har indrømmet præferencebehandling for de produkter, der skal videresendes til den anden parts område.\nMed henblik på punkt 4, litra c), gælder følgende:\nsåfremt der er grund til at betvivle overholdelsen af princippet om, at der ikke må foretages ændringer, kan toldmyndighederne i den part, der er det endelige bestemmelsessted, anmode klarereren om at dokumentere overholdelsen af princippet, hvilket kan gøres ved hjælp af ethvert middel\nden videresendende parts toldmyndigheder skal på anmodning af videreforsenderen bekræfte, at produkterne er forblevet under toldmyndighedernes tilsyn under deres opbevaring på den pågældende parts område, og at toldmyndighederne ikke har givet tilladelse til, at produkterne under deres opbevaring på partens område ændres, omdannes på nogen måde eller gøres til genstand for andre behandlinger end dem, som er nødvendige for at bevare produkterne i samme tilstand\nsåfremt erstatningsbeviset er et erstatningscertifikat, anmoder toldmyndighederne i den part, der er det endelige bestemmelsessted, ikke om et certifikat til bekræftelse af, at produkterne ikke har undergået nogen form for behandling i den periode, hvor den anden part opbevarede dem.\nHver part sikrer, at:\nsåfremt erstatningsoprindelsesbeviserne svarer til de originale oprindelsesbeviser, som blev udstedt eller udfærdiget i et præferenceberettiget land under Unionens GSP-ordning og Schweiz' ordning, sikrer toldmyndighederne i Unionens medlemsstater og i Schweiz hinanden passende administrativt samarbejde med henblik på efterfølgende kontrol af disse erstatningsoprindelsesbeviser. Den videresendende parts toldmyndigheder skal på anmodning af den part, der er det endelige bestemmelsessted, indlede og følge op på den efterfølgende kontrol af de tilsvarende originale oprindelsesbeviser\nsåfremt erstatningsoprindelsesbeviserne svarer til de originale oprindelsesbeviser, som blev udstedt eller udfærdiget i et land, der udelukkende er præferenceberettiget under GSP-ordningen i den part, der er det endelige bestemmelsessted, gennemfører denne part den efterfølgende kontrol af de originale oprindelsesbeviser i samarbejde med det præferenceberettigede land. Den videresendende parts toldmyndigheder fremsender de originale oprindelsesbeviser, der svarer til de af kontrollen omfattede erstatningsoprindelsesbeviser, eller eventuelt kopier af de originale oprindelsesbeviser, der svarer til de af kontrollen omfattede erstatningsoprindelsesbeviser, til toldmyndighederne i den part, der er det endelige bestemmelsessted, således at de kan gennemføre den efterfølgende kontrol.\nhvert erstatningscertifikat i rubrikken øverst til højre forsynes med navnet på det videreforsendelsesland, hvor det udstedes\npåtegningen »Replacement certificate« eller »Certificat de remplacement« samt datoen for udstedelsen af det originale oprindelsescertifikat formular A og dets løbenummer anføres i rubrik 4\nnavnet på videreforsenderen anføres i rubrik 1\nnavnet på den endelige modtager kan anføres i rubrik 2\nalle oplysninger, der vedrører de videresendte produkter, og som fremgår af det originale certifikat, anføres i rubrik 3-9\nder kan henvises til videreforsenderens faktura i rubrik 10\nden toldmyndighed, der har udstedt erstatningscertifikatet, påtegner rubrik 11. Denne myndighed er kun ansvarlig for udstedelsen af erstatningscertifikatet. I rubrik 12 anføres de oplysninger om oprindelsesland og endeligt bestemmelsesland, som er anført på det originale oprindelsescertifikat formular A. Videreforsenderen undertegner oprindelsescertifikatet i rubrik 12. En videreforsender, som i god tro undertegner rubrik 12, holdes ikke ansvarlig for nøjagtigheden af de oplysninger, der er anført på det originale oprindelsescertifikat formular A\nden toldmyndighed, der anmodes om at udstede erstatningscertifikatet, anfører på det oprindelige oprindelsescertifikat formular A de videreforsendte produkters vægt, numre og art samt løbenummer for hvert tilsvarende erstatningscertifikat. Myndigheden opbevarer anmodningen om erstatningscertifikat og det oprindelige oprindelsescertifikat formular A i mindst tre år\nerstatningsoprindelsescertifikater udfærdiges på engelsk eller fransk.\nvidereforsenderen angiver følgende på hver erstatningsudtalelse om oprindelse:\nalle oplysninger, der vedrører de videresendte produkter, og som fremgår af det originale oprindelsesbevis\ndatoen for udfærdigelsen af det originale oprindelsesbevis\noplysninger om det originale oprindelsesbevis, herunder om nødvendigt oplysninger vedrørende kumulation anvendt på de varer, der er omfattet af udtalelsen om oprindelse\nvidereforsenderens navn, adresse og nummer som registreret eksportør\nnavn og adresse på afsenderen i Unionen eller i Schweiz\ndato og sted for udfærdigelsen af udtalelsen om oprindelse eller for udstedelsen af oprindelsescertifikatet\nhver erstatningsudtalelse om oprindelse forsynes med påtegningen »Replacement statement« eller »Attestation de remplacement«\nerstatningsudtalelser om oprindelse udfærdiges af videreforsendere, der er registreret i det elektroniske system til eksportørers selvcertificering af oprindelse, dvs. REX-systemet (Registered Exporter System), uanset værdien af produkterne med oprindelsesstatus i den oprindelige sending\nvidereforsenderen angiver i tilfælde af erstatning af et oprindelsesbevis følgende på det originale oprindelsesbevis:\ndatoen for udfærdigelsen af erstatningsudtalelsen/-erne om oprindelse og mængden af varer, der er omfattet af erstatningsudtalelsen/-erne om oprindelse\nnavn og adresse på videreforsenderen\nnavn og adresse på afsenderen eller afsenderne i Unionen eller i Schweiz\nden originale udtalelse om oprindelse forsynes med påtegningen »Replaced« eller »Remplacé«\nen udtalelse om oprindelse er gyldig i 12 måneder fra datoen for dens udfærdigelse\nerstatningsudtalelser om oprindelse udfærdiges på engelsk eller fransk.\nDe originale oprindelsesbeviser og kopierne af erstatningsoprindelsesbeviserne opbevares af videreforsenderen i mindst tre år fra udgangen af det kalenderår, hvor erstatningsoprindelsesbeviserne blev udstedt eller udfærdiget.\nParterne aftaler at dele omkostningerne forbundet med REX-systemet i overensstemmelse med de nærmere samarbejdsbestemmelser, som parternes kompetente myndigheder fastsætter.\nEnhver uoverensstemmelse mellem parterne som følge af fortolkningen eller anvendelsen af denne aftale bilægges udelukkende ved bilateral forhandling mellem parterne. Hvis uoverensstemmelserne ville kunne påvirke Norges og/eller Tyrkiets interesser, skal de høres.\nParterne kan til enhver tid ændre denne aftale efter fælles overenskomst i skriftlig form. Begge parter skal på anmodning af en af parterne høres i forbindelse med eventuelle ændringer af aftalen. Hvis ændringerne ville kunne påvirke Norges og/eller Tyrkiets interesser, skal de høres. Eventuelle ændringer træder i kraft på en dato fastlagt ved fælles overenskomst, efter at begge parter har givet hinanden meddelelse om, at deres respektive interne krav er opfyldt.\nHver af parterne kan i tilfælde af alvorlige betænkeligheder for så vidt angår den korrekte gennemførelse af denne aftale suspendere dens anvendelse, forudsat at den anden part har modtaget skriftlig meddelelse derom tre måneder i forvejen.\nHver af parterne kan opsige denne aftale, forudsat at den anden part har modtaget skriftlig meddelelse derom tre måneder i forvejen.\nPunkt 2, første afsnit, finder kun anvendelse på materialer med oprindelse i Norge, såfremt parterne har indgået en tilsvarende aftale med Norge og har givet hinanden meddelelse om, at denne betingelse er opfyldt.\nPunkt 2, første afsnit, finder kun anvendelse på materialer med oprindelse i Tyrkiet (1), såfremt parterne har indgået en tilsvarende aftale med Tyrkiet og har givet hinanden meddelelse om, at denne betingelse er opfyldt.\nFra ikrafttrædelsen af en aftale mellem Schweiz og Tyrkiet kan hver af parterne i henhold til punkt 2, første afsnit, i denne aftale og under forudsætning af gensidighed fra Tyrkiet sikre, at erstatningsoprindelsesbeviser for produkter indeholdende materialer med oprindelse i Tyrkiet, som er blevet fremstillet under bilateral kumulation i GSP-præferenceberettigede lande, kan udstedes eller udfærdiges hos parterne.\nNærværende aftale træder i kraft på en dato fastlagt ved fælles overenskomst, efter at Unionen og Schweiz har givet hinanden meddelelse om, at de fornødne interne vedtagelsesprocedurer er afsluttet. Fra den pågældende dato erstatter den aftalen i form af brevveksling mellem Det Europæiske Fællesskab og hvert enkelt af de EFTA-lande, der indrømmer toldpræferencer inden for den generelle præferenceordning (Norge og Schweiz), og om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse, der blev undertegnet den 14. december 2000 (2).\nJeg vil være Dem taknemmelig, såfremt De over for os vil bekræfte, at Deres regering er indforstået med det ovenfor anførte.\nJeg har den ære hermed at foreslå, at såfremt det ovenfor anførte kan accepteres af Deres regering, skal dette brev og Deres bekræftelse heraf tilsammen udgøre en aftale mellem Den Europæiske Union og Det Schweiziske Forbund.\nB. Brev fra Det Schweiziske Forbund\npåtegningen »Replacement certificate« eller »sCertificat de remplacement« samt datoen for udstedelsen af det originale oprindelsescertifikat formular A og dets løbenummer anføres i rubrik 4\nPunkt 2, første afsnit, finder kun anvendelse på materialer med oprindelse i Tyrkiet (3), såfremt parterne har indgået en tilsvarende aftale med Tyrkiet og har givet hinanden meddelelse om, at denne betingelse er opfyldt.\nNærværende aftale træder i kraft på en dato fastlagt ved fælles overenskomst, efter at Unionen og Schweiz har givet hinanden meddelelse om, at de fornødne interne vedtagelsesprocedurer er afsluttet. Fra den pågældende dato erstatter den aftalen i form af brevveksling mellem Det Europæiske Fællesskab og hvert enkelt af de EFTA-lande, der indrømmer toldpræferencer inden for den generelle præferenceordning (Norge og Schweiz), og om fastlæggelse af, at varer, der indeholder et element med oprindelse i Norge eller Schweiz, ved deres ankomst til Det Europæiske Fællesskabs toldområde behandles som varer, der indeholder et element af fællesskabsoprindelse, der blev undertegnet den 14. december 2000 (4).\nJeg har den ære hermed at foreslå, at hvis det ovenfor anførte kan accepteres af Deres regering, skal dette brev og Deres bekræftelse heraf tilsammen udgøre en aftale mellem Den Europæiske Union og Det Schweiziske Forbund.«\nJeg kan hermed meddele Dem, at min regering er indforstået med indholdet af det pågældende brev.\nModtag, fr., forsikringen om min mest udmærkede højagtelse.\n(1) Unionen opfyldte denne betingelse gennem offentliggørelsen af meddelelsen fra Kommissionen i medfør af artikel 85 i forordning (EØF) nr. 2454/93 om gennemførelsesbestemmelser til EF-toldkodeksen med henblik på udvidelse af den bilaterale kumulationsordning, der er fastsat ved denne artikel, til at omfatte Tyrkiet (EUT C 134 af 15.4.2016, s. 1).\n(2) EFT L 38 af 8.2.2001, s. 25.\n(3) Unionen opfyldte denne betingelse gennem offentliggørelsen af meddelelsen fra Kommissionen i medfør af artikel 85 i forordning (EØF) nr. 2454/93 om gennemførelsesbestemmelser til EF-toldkodeksen med henblik på udvidelse af den bilaterale kumulationsordning, der er fastsat ved denne artikel, til at omfatte Tyrkiet (EUT C 134 af 15.4.2016, s. 1).\n(4) EFT L 38 af 8.2.2001, s. 25.\nRÅDETS GENNEMFØRELSESFORORDNING (EU) 2019/132\naf 28. januar 2019\nRådet vedtog den 4. februar 2011 forordning (EU) nr. 101/2011.\nPå baggrund af en gennemgang af listen i bilag I til forordning (EU) nr. 101/2011 bør oplysningerne om én person fjernes.\nBilag I til forordning (EU) nr. 101/2011 ændres i overensstemmelse med bilaget til nærværende forordning.\nUdfærdiget i Bruxelles, den 28. januar 2019.\nBilag I, punkt 28 (Mohamed Marwan Ben Ali Ben Mohamed MABROUK), til forordning (EU) nr. 101/2011 udgår.\nKOMMISSIONENS GENNEMFØRELSESFORORDNING (EU) 2019/133\nom ændring af forordning (EU) 2015/640 for så vidt angår indførelsen af nye supplerende luftdygtighedsspecifikationer\nunder henvisning til Europa-Parlamentets og Rådets forordning (EU) 2018/1139 af 4. juli 2018 om fælles regler for civil luftfart og oprettelse af Den Europæiske Unions Luftfartssikkerhedsagentur og om ophævelse af forordning (EF) nr. 216/2008 (1), særlig artikel 17, stk. 1, litra h), og\nI Kommissionens forordning (EU) 2015/640 (2) er der fastsat supplerende luftdygtighedskrav for luftfartøjer, hvis konstruktion allerede er certificeret. Disse supplerende luftdygtighedskrav er nødvendige for at sikre vedvarende luftdygtighed og sikkerhedsforbedringer. Dette skyldes, at når certificeringsspecifikationer, der er udstedt af Den Europæiske Unions Luftfartssikkerhedsagentur (»agenturet«) i henhold til artikel 76, stk. 3, i forordning (EU) 2018/1139, ajourføres af agenturet for at sikre, at specifikationerne fortsat er egnet til formålet, er et luftfartøj, hvis konstruktion allerede er certificeret, ikke forpligtet til at overholde den ajourførte udgave af specifikationerne, når det fremstilles eller er i drift.\nFor at opretholde et højt niveau af luftfartssikkerhed og miljøkrav i Europa kan det derfor være nødvendigt at pålægge luftfartøjer at overholde supplerende luftdygtighedskrav, der ikke var pålagt af agenturet, da konstruktionen blev certificeret, idet de på daværende tidspunkt ikke var inkluderet i de relevante certificeringsspecifikationer. Denne ændring af forordning (EU) 2015/640 vedrører en videreudvikling af certificeringsspecifikationerne på tre områder.\nFor det første indførte de fælles luftfartsmyndigheder i 1989 nye konstruktionsstandarder for de dynamiske forhold vedrørende sæderne til passagerer og kabinebesætning i store flyvemaskiner med henblik på bedre personbeskyttelse. Disse standarder havde til formål at mindske risikoen for skader eller dødsfald i tilfælde af nødlanding. De blev gennemført i agenturets certificeringsspecifikationer for store flyvemaskiner (CS-25), men de gælder kun for store flyvemaskiner, for hvilke der er søgt om certificering af konstruktionen efter 1989. I betragtning af at visse store flyvemaskiner muligvis ikke overholder disse standarder, bør der indføres supplerende luftdygtighedsspecifikationer. Under behørig hensyntagen til arten af og risikoen ved operationer med store flyvemaskiner og til, at der skal opretholdes et højt og ensartet sikkerhedsniveau for den civile luftfart i Unionen, anses det kun for forholdsmæssigt og omkostningseffektivt at indføre disse supplerende luftdygtighedsspecifikationer for store flyvemaskiner, der nyfremstilles på grundlag af en konstruktion, som allerede er certificeret af agenturet. Disse supplerende luftdygtighedsspecifikationer bør ikke gælde for cockpitsæder og sæder i flyvemaskiner med lav belægning, der anvendes til ikkeregelmæssige erhvervsmæssige lufttransportoperationer på bestilling, fordi det ikke anses for forholdsmæssigt eller omkostningseffektivt.\nFor det andet indførte agenturet i 2009 nye antændelighedsstandarder for varme- og lydisoleringsmaterialer i certificeringsspecifikationerne for store flyvemaskiner (CS-25, ændring 6) og forbedrede visse egenskaber ved isoleringsmaterialerne i fuselagen, så de bedre kan modstå flammeudbredelse og flammeindtrængning. Disse nye antændelighedsstandarder gælder kun for store flyvemaskiner, for hvilke der er søgt om certificering af konstruktionen efter 2009. I betragtning af at visse store flyvemaskiner muligvis ikke overholder disse standarder, bør der indføres supplerende luftdygtighedsspecifikationer. Under behørig hensyntagen til arten af og risikoen ved operationer med store flyvemaskiner og til, at der skal opretholdes et højt og ensartet sikkerhedsniveau for den civile luftfart i Unionen, anses det kun for forholdsmæssigt og omkostningseffektivt at indføre de supplerende luftdygtighedsspecifikationer, der modvirker risikoen for flammeudbredelse under flyvningen, for store flyvemaskiner, der nyfremstilles på grundlag af en konstruktion, som allerede er certificeret af agenturet. Disse supplerende luftdygtighedsspecifikationer bør også gælde for store flyvemaskiner, der er i drift, når varme- eller lydisoleringsmaterialer udskiftes. Endelig bør de supplerende luftdygtighedsspecifikationer, der modvirker risikoen for flammeindtrængning i flyvemaskinen efter en ulykke, indføres for store flyvemaskiner med en passagerkapacitet på 20 eller derover og kun gælde for flyvemaskiner, der nyfremstilles på grundlag af en konstruktion, som allerede er certificeret af agenturet.\nFor det tredje har Organisationen for International Civil Luftfart (ICAO) udstedt nye standarder ved ændring af ICAO's bilag 6, der finder anvendelse fra den 15. december 2011, med henblik på gradvist at mindske miljøpåvirkningen fra halon, der anvendes i brandslukningsudstyr. For at overholde disse standarder bør der indføres supplerende luftdygtighedsspecifikationer for nyfremstillede store flyvemaskiner og store helikoptere, hvis konstruktion allerede er certificeret af agenturet på grundlag af certificeringsspecifikationer, der tillod anvendelsen af halon som et egnet stof.\nForordning (EU) 2015/640 bør derfor ændres.\nForanstaltningerne i denne forordning bygger på udtalelser, som agenturet har afgivet i overensstemmelse med artikel 76, stk. 1, i forordning (EU) 2018/1139.\nI forordning (EU) 2015/640 foretages følgende ændringer:\n»b) »stor flyvemaskine«: en flyvemaskine, der har certificeringsspecifikationerne for store flyvemaskiner »CS-25« eller tilsvarende i sit certificeringsgrundlag«\nSom litra c) og d) tilføjes:\n»c) »stor helikopter«: en helikopter, der har certificeringsspecifikationerne for store rotorluftfartøjer »CS-29« eller tilsvarende i sit certificeringsgrundlag\nd) »flyvemaskine med lav belægning«: en flyvemaskine med en maksimal passagersædekonfiguration for operation på:\ntil og med 19 sæder eller\ntil og med en tredjedel af den typegodkendte flyvemaskines maksimale passagersædekapacitet som angivet i specifikationsbladet til flyvemaskinens typecertifikat (TCDS), forudsat at begge følgende betingelser er opfyldt:\ndet samlede antal passagersæder, der er godkendt til belægning under taxiing, start og landing overstiger ikke 100 pr. dæk\nden maksimale passagersædekonfiguration for operation under taxiing, start og landing i ethvert område mellem to sæt nødudgange (eller ethvert endeområde) overstiger ikke en tredjedel af summen af passagersædetildelingerne for de to sæt nødudgange, der afgrænser området (baseret på passagersædetildelingen for hvert sæt nødudgange som defineret i flyvemaskinens gældende certificeringsgrundlag). Med henblik på at fastslå, om denne områdebaserede begrænsning er overholdt, antages det i tilfælde af en flyvemaskine med deaktiverede nødudgange, at alle nødudgangene er funktionelle.«\nBilag I (del-26) ændres i overensstemmelse med bilaget til nærværende forordning.\n(2) Kommissionens forordning (EU) 2015/640 af 23. april 2015 om supplerende luftdygtighedsspecifikationer for en given type operationer og om ændring af forordning (EU) nr. 965/2012 (EUT L 106 af 24.4.2015, s. 18).\n26.10 Kompetent myndighed\n26.20 Udstyr, der er midlertidigt ude af drift\n26.30 Påvisning af overensstemmelse\nSUBPART B — STORE FLYVEMASKINER\n26.50 Sæder, køjer, sikkerhedsbælter og -seler\n26.60 Nødlanding — dynamiske forhold\n26.100 Placering af nødudgange\n26.105 Adgang til nødudgange\n26.110 Markering af nødudgange\n26.120 Indvendig nødbelysning og betjening af nødbelysning\n26.155 Lastrumsforingers brandfarlighed\n26.156 Varme- eller lydisoleringsmaterialer\n26.160 Brandbeskyttelse af toiletrum\n26.200 Landingsstel — auditivt advarselssignal\n26.250 Cockpitdørbetjeningssystemer — hvis et flyvebesætningsmedlem bliver uarbejdsdygtig\nSUBPART C — STORE HELIKOPTERE\nFølgende indsættes som punkt 26.60:\n»26.60 Nødlanding — dynamiske forhold\nOperatører af store flyvemaskiner, som anvendes til erhvervsmæssig lufttransport af passagerer, som er typegodkendt den 1. januar 1958 eller senere, og for hvilke det individuelle luftdygtighedsbevis første gang udstedes den 18. februar 2021 eller senere, skal for hver sædetypekonstruktion, der er godkendt til belægning under taxiing, start eller landing, påvise, at brugeren af sædet er beskyttet, når denne udsættes for belastninger som følge af nødlandingsbetingelser. Påvisningen sker på en af følgende måder:\ngennem velafsluttede dynamiske prøvninger\ngennem rationelle analyser, der giver samme sikkerhed og er baseret på dynamiske prøvninger af en tilsvarende sædetypekonstruktion.\nForpligtelsen i stk. 1 gælder ikke for følgende sæder:\nsæder i flyvemaskiner med lav belægning, der er involveret i ikkeregelmæssige erhvervsmæssige lufttransportoperationer på bestilling.«\nFølgende indsættes som punkt 26.156:\n»26.156 Varme- eller lydisoleringsmaterialer\nOperatører af store flyvemaskiner, som anvendes til erhvervsmæssig lufttransport, og som er typegodkendt den 1. januar 1958 eller senere, skal sørge for følgende:\nfor flyvemaskiner, for hvilke det første individuelle luftdygtighedsbevis er udstedt inden den 18. februar 2021, at nye varme- eller lydisoleringsmaterialer, der installeres som erstatning den 18. februar 2021 eller senere, har egenskaber, der forhindrer eller mindsker risikoen for flammeudbredelse i flyvemaskinen\nfor flyvemaskiner, for hvilke det første individuelle luftdygtighedsbevis udstedes den 18. februar 2021 eller senere, at varme- og lydisoleringsmaterialer har egenskaber, der forhindrer eller mindsker risikoen for flammeudbredelse i flyvemaskinen\nfor flyvemaskiner, for hvilke det første individuelle luftdygtighedsbevis udstedes den 18. februar 2021 eller senere, og som har en passagerkapacitet på 20 eller derover, at varme- og lydisoleringsmaterialer (herunder midlerne til at fastgøre materialerne til fuselagen), der er installeret i den nederste halvdel af flyvemaskinen, har egenskaber, der forhindrer eller mindsker risikoen for flammeindtrængning i flyvemaskinen efter en ulykke, og som gør det muligt at overleve i kabinen i den tid, der kræves for at evakuere flyvemaskinen.«\nFølgende indsættes som punkt 26.170:\nOperatører af store flyvemaskiner skal sørge for, at følgende ildslukkere ikke anvender halon som slukningsmiddel:\nindbyggede ildslukkere for hver affaldsbeholder til håndklæder, papir eller andet affald på toilettet i store flyvemaskiner, for hvilke det første individuelle luftdygtighedsbevis udstedes den 18. februar 2020 eller senere\ntransportable ildslukkere i store flyvemaskiner, for hvilke det første individuelle luftdygtighedsbevis udstedes den 18. maj 2019 eller senere.«\nFølgende tilføjes som subpart C:\n»SUBPART C — STORE HELIKOPTERE\nOperatører af store helikoptere skal sørge for, at følgende ildslukkere ikke anvender halon som slukningsmiddel:\nindbyggede ildslukkere for hver affaldsbeholder til håndklæder, papir eller andet affald på toilettet i store helikoptere, for hvilke det individuelle luftdygtighedsbevis første gang udstedes den 18. februar 2020 eller senere\ntransportable ildslukkere i store helikoptere, for hvilke det individuelle luftdygtighedsbevis første gang udstedes den 18. maj 2019 eller senere.«\nRÅDETS AFGØRELSE (EU) 2019/134\nom den holdning, som på Den Europæiske Unions vegne skal indtages i Det Blandede EØS-Udvalg til ændring af bilag IX (Finansielle tjenesteydelser) til EØS-aftalen\nI henhold til artikel 98 i EØS-aftalen kan Det Blandede EØS-Udvalg beslutte at ændre blandt andet bilag IX til nævnte aftale, der indeholder bestemmelser om finansielle tjenesteydelser.\nEuropa-Parlamentets og Rådets forordning (EU) nr. 909/2014 (3) skal indarbejdes i EØS-aftalen.\nBilag IX til EØS-aftalen bør derfor ændres i overensstemmelse hermed.\nDen holdning, som på Unionens vegne skal indtages i Det Blandede EØS-Udvalg til den foreslåede ændring af bilag IX (Finansielle tjenesteydelser) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.\nUdfærdiget i Bruxelles, den 21. januar 2019\n(3) Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1).\nDET BLANDEDE EØS-UDVALGS AFGØRELSE Nr. …\nEuropa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (1), som berigtiget i EUT L 349 af 21.12.2016, s. 8, skal indarbejdes i EØS-aftalen.\nBilag IX til EØS-aftalen bør derfor ændres i overensstemmelse hermed —\nI bilag IX til EØS-aftalen foretages følgende ændringer:\nFølgende led tilføjes i punkt 16b (Europa-Parlamentets og Rådets direktiv 98/26/EF) og 31ba (Europa-Parlamentets og Rådets direktiv 2014/65/EF):\n32014 R 0909: Europa-Parlamentets og Rådets forordning (EU) nr. 909/2014 af 23. juli 2014 (EUT L 257 af 28.8.2014, s. 1), berigtiget i EUT L 349 af 21.12.2016, s. 8.«\nFølgende tilføjes i punkt 29f (Europa-Parlamentets og Rådets forordning (EU) nr. 236/2012):\nFølgende punkt indsættes efter punkt 31bea (Kommissionens gennemførelsesforordning (EU) nr. 594/2014):\n32014 R 0909: Europa-Parlamentets og Rådets forordning (EU) nr. 909/2014 af 23. juli 2014 om forbedring af værdipapirafviklingen i Den Europæiske Union og om værdipapircentraler samt om ændring af direktiv 98/26/EF og 2014/65/EU samt forordning (EU) nr. 236/2012 (EUT L 257 af 28.8.2014, s. 1), berigtiget i EUT L 349 af 21.12.2016, s. 8.\nForordningens bestemmelser gælder i forbindelse med EØS-aftalen med følgende tilpasninger:\nUanset bestemmelserne i protokol 1 til denne aftale, og medmindre andet er fastsat i denne aftale, skal udtrykkene »medlemsstat(er)« og »kompetente myndigheder« forstås således, at de, ud over deres betydning i forordningen, også omfatter henholdsvis EFTA-staterne og deres kompetente myndigheder.\nHenvisninger til »medlemmer af ESCB« eller til »centralbanker« skal forstås således, at de ud over deres betydning i forordningen også omfatter EFTA-staternes nationale centralbanker.\nLiechtenstein kan tillade værdipapircentraler fra tredjelande, der allerede leverer de tjenesteydelser, der er omhandlet i artikel 25, stk. 2, til finansielle formidlere i Liechtenstein eller allerede har etableret en filial i Liechtenstein at fortsætte med at levere de i artikel 25, stk. 2, omhandlede tjenesteydelser i en periode på højst fem år efter ikrafttrædelsen af Det Blandede EØS-udvalgs afgørelse nr. …/… af … [denne afgørelse].\nI artikel 1, stk. 3, erstattes ordet »EU-retten« af ordet »EØS-aftalen«.\nI artikel 12, stk. 3, erstattes ordet »EU-valutaer« af ordene »officielle valutaer i de kontraherende parter i EØS-aftalen«.\nI artikel 13 og i artikel 14, stk. 1, første afsnit, indsættes ordet », EFTA-Tilsynsmyndigheden« efter ordene »relevante myndigheder«.\nI artikel 19, stk. 3, artikel 33, stk. 3, artikel 49, stk. 4, artikel 52, stk. 2, og artikel 53, stk. 3, erstattes ordene »ESMA, som« af ordene »ESMA. ESMA eller, alt efter omstændighederne, EFTA-Tilsynsmyndigheden«.\nI artikel 24, stk. 5:\ni første og andet afsnit, indsættes ordene »eller, for så vidt angår EFTA-staterne, EFTA-Tilsynsmyndigheden« efter ordet »ESMA«\ni tredje afsnit erstattes ordene »ESMA, som« af ordene »ESMA. ESMA eller, alt efter omstændighederne, EFTA-Tilsynsmyndigheden«.\nI artikel 34, stk. 8, erstattes ordene »Unionens konkurrenceregler« af ordene »konkurrenceregler, der finder anvendelse i henhold til EØS-aftalen«.\nI artikel 38, stk. 5, erstattes ordene »den 17. september 2014« af ordene »på datoen for ikrafttrædelsen af Det Blandede EØS-udvalgs afgørelse nr. …/… af … [denne afgørelse]«.\nI artikel 49, stk. 1, læses for så vidt angår EFTA-staterne ordene »senest den 18. december 2014« som »inden for tre måneder efter datoen for ikrafttrædelsen af Det Blandede EØS-udvalgs afgørelse nr. …/… af … [denne afgørelse]«.\nI artikel 55:\nI stk. 5 og 6 erstattes ordet »EU-retten« af ordet »EØS-aftalen«.\nI stk. 6 indsættes ordene »eller EFTA-Tilsynsmyndigheden, alt efter omstændighederne,« efter ordet »ESMA«.\nI artikel 58, stk. 3, og artikel 69, stk. 1, læses for så vidt angår EFTA-staterne ordene »senest den 16. december 2014« som »inden for tre måneder efter datoen for ikrafttrædelsen af Det Blandede EØS-udvalgs afgørelse nr. …/… af … [denne afgørelse]«.\nI artikel 61, stk. 1, læses for så vidt angår EFTA-staterne ordene »den 18. september 2016« som »inden for et år fra datoen for ikrafttrædelsen af Det Blandede EØS-udvalgs afgørelse nr. …/… af … [denne afgørelse]«.\nI artikel 69, stk. 2 og 5, indsættes for så vidt angår EFTA-staterne ordene »i EØS« efter ordet »ikrafttrædelsen«.\nI artikel 76 for så vidt angår EFTA-staterne:\ni stk. 4, 5 og 6 indsættes ordene »Det Blandede EØS-Udvalgs afgørelser indeholdende« efter ordene »træder i kraft«\ni stk. 5 erstattes ordene »indtil den 13. juni 2017« af ordene »senest seks måneder fra datoen for ikrafttrædelsen af en afgørelse vedtaget af Det Blandede EØS-Udvalg indeholdende direktiv 2014/65/EU og forordning (EU) nr. 600/2014«\ni stk. 7 læses ordene »3. januar 2017« som »disse retsakter finder anvendelse i EØS«.«\nDen islandske og den norske udgave af forordning (EU) nr. 909/2014, som berigtiget i EUT L 349 af 21.12.2016, s. 8, der offentliggøres i Den Europæiske Unions Tidendes EØS-tillæg, er begge autentiske.\nDenne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1 (*1).\nRÅDETS AFGØRELSE (FUSP) 2019/135\nom ændring af Rådets afgørelse 2011/72/FUSP om restriktive foranstaltninger over for visse personer og enheder på baggrund af situationen i Tunesien\nRådet vedtog den 31. januar 2011 afgørelse 2011/72/FUSP (1) om restriktive foranstaltninger over for visse personer og enheder på baggrund af situationen i Tunesien.\nPå grundlag af en gennemgang af afgørelse 2011/72/FUSP bør de restriktive foranstaltninger forlænges indtil den 31. januar 2020, og oplysningerne om én person bør fjernes.\nDenne afgørelse finder anvendelse indtil den 31. januar 2020. Den overvåges løbende. Den kan forlænges eller ændres alt efter tilfældet, hvis Rådet skønner, at dens mål ikke er nået.«\nBilaget ændres i overensstemmelse med bilaget til nærværende afgørelse.\n(1) Rådets afgørelse 2011/72/FUSP af 31. januar 2011 om restriktive foranstaltninger over for visse personer og enheder på baggrund af situationen i Tunesien (EUT L 28 af 2.2.2011, s. 62).\nPunkt 28 (Mohamed Marwan Ben Ali Ben Mohamed MABROUK) i bilaget til afgørelse 2011/72/FUSP udgår.\nRÅDETS AFGØRELSE (EU) 2019/136\nom den holdning, som på Den Europæiske Unions vegne skal indtages i Arbejdsgruppen om Vin nedsat ved aftalen mellem Den Europæiske Union og Japan om et økonomisk partnerskab, for så vidt angår de formularer, der skal anvendes til certifikater ved import til Den Europæiske Union af vinprodukter med oprindelse i Japan, og de nærmere bestemmelser vedrørende selvcertificering\nAftalen mellem Den Europæiske Union og Japan om et økonomisk partnerskab (1) (»aftalen«) blev indgået af Unionen ved Rådets afgørelse (EU) 2018/1907 (2). Den træder i kraft den 1. februar 2019.\nI henhold til aftalens artikel 2.28, stk. 1, er et certifikat, der er påtegnet i overensstemmelse med Japans love og forskrifter, herunder en producents selvcertificeringsformular, der er påtegnet af den kompetente myndighed i Japan, tilstrækkelig som dokumentation for, at kravene vedrørende import og salg i Unionen af vinprodukter med oprindelse i Japan jf. aftalens artikel 2.25, 2.26 eller 2.27, er opfyldt.\nI henhold til aftalens artikel 2.28, stk. 2, skal Arbejdsgruppen om Vin ved afgørelse vedtage de nærmere bestemmelser om gennemførelsen af nævnte artikels stk. 1, og navnlig de formularer, der skal anvendes, samt de oplysninger, der skal gives i certifikatet.\nI henhold til aftalens artikel 2.35, stk. 2, litra a), skal Arbejdsgruppen om Vin vedtage de nærmere bestemmelser vedrørende selvcertificering.\nI henhold til aftalens artikel 2.35, stk. 3, skal Arbejdsgruppen om Vin afholde sit første møde på datoen for aftalens ikrafttræden.\nArbejdsgruppen om Vin skal på sit første møde den 1. februar 2019 vedtage en afgørelse om de formularer, der skal anvendes til certifikater ved import til Den Europæiske Union af vinprodukter med oprindelse i Japan, og de nærmere bestemmelser vedrørende selvcertificering med henblik på at bane vejen for en effektiv gennemførelse af aftalen og dermed forenkle importen af vinprodukter med oprindelse i Japan. De påtænkte formularer og nærmere bestemmelser vedrørende selvcertificering er i overensstemmelse med Den Europæiske Unions politik om fremme af handel og samarbejde om forebyggelse af svig med tredjelande, der har indgået aftaler med Unionen.\nDen holdning, som på Unionens vegne skal indtages i Arbejdsgruppen om Vin, bør fastlægges.\nDen holdning, som Unionen skal indtage i Arbejdsgruppen om Vin, bør derfor baseres på det udkast til afgørelse, der er knyttet til nærværende afgørelse.\nDen holdning, som på Unionens vegne skal indtages i Arbejdsgruppen om Vin på dens første møde, baseres på det udkast til afgørelse, der er knyttet til nærværende afgørelse.\nUdfærdiget i Bruxelles, den 28. januar 2019\n(1) EUT L 330 af 27.12.2018, s. 3.\n(2) Rådets afgørelse (EU) 2018/1907 af 20. december 2018 om indgåelse af aftalen mellem Den Europæiske Union og Japan om et økonomisk partnerskab (EUT L 330 af 27.12.2018, s. 1).\nAFGØRELSE Nr. 1/2019 TRUFFET AF ARBEJDSGRUPPEN MELLEM EU OG JAPAN OM VIN\nom vedtagelse af de formularer, der skal anvendes til import til Den Europæiske Union af vinprodukter med oprindelse i Japan, og de nærmere bestemmelser vedrørende selvcertificering\nARBEJDSGRUPPEN OM VIN HAR —\nunder henvisning til aftalen mellem Den Europæiske Union og Japan om et økonomisk partnerskab, særlig artikel 2.28 og 2.35, og\nAftalen mellem Den Europæiske Union og Japan om et økonomisk partnerskab (»aftalen«) træder i kraft den 1. februar 2019.\nVed aftalens artikel 22.4 nedsættes en arbejdsgruppe om vin, som bl.a. er ansvarlig for den effektive gennemførelse og anvendelse af aftalens afdeling C og bilag 2-E.\nI henhold til aftalens artikel 2.28, stk. 1, er et certifikat, der er påtegnet i overensstemmelse med Japans love og forskrifter, herunder en producents selvcertificeringsformular, der er påtegnet af den kompetente myndighed i Japan, tilstrækkelig som dokumentation for, at kravene vedrørende import og salg i Den Europæiske Union af vinprodukter med oprindelse i Japan jf. aftalens artikel 2.25, 2.26 eller 2.27, er opfyldt.\nI henhold til aftalens artikel 2.28, stk. 2, litra a), vedtages de formularer, der skal anvendes til certifikater, og de oplysninger, der skal gives i certifikaterne, ved afgørelse i Arbejdsgruppen om Vin, der er nedsat ved aftalens artikel 22.4.\nI henhold til aftalens artikel 2.35, stk. 2, litra a), vedtages de nærmere bestemmelser vedrørende selvcertificering af Arbejdsgruppen om Vin —\n1. Den formular, der skal anvendes til certifikater, der er påtegnet i overensstemmelse med Japans love og forskrifter, findes i bilag I til denne afgørelse.\n2. Den formular, der skal anvendes i forbindelse med producenters selvcertificeringsformularer, der er påtegnet af den kompetente myndighed i Japan, findes i bilag II til denne afgørelse.\n3. De nærmere bestemmelser vedrørende producenters selvcertificering, der er påtegnet af den kompetente myndighed i Japan, er anført i bilag III til denne afgørelse.\nPå vegne af Arbejdsgruppen om Vin\nMODEL FOR DET CERTIFIKAT, SOM UDSTEDES AF DET NATIONALE FORSKNINGSINSTITUT FOR BRYGNING [NATIONAL RESEARCH INSTITUTE OF BREWING, NRIB] FOR IMPORT TIL EU AF VINPRODUKTER MED OPRINDELSE I JAPAN (1)\n1. Eksportør (fulde navn og adresse)\nUdstedende tredjeland: JAPAN\nForenklet VI 1 løbenummer (2):\nDOKUMENT FOR IMPORT AF VIN,DRUESAFT ELLER DRUEMOST TIL DENEUROPÆISKE UNION\n2. Modtager (navn og adresse)\n3. Toldvæsenets påtegning (udfyldes af toldvæsenet i EU)\n4. Transportform og nærmere beskrivelse aftransporten (3)\n5. Udlosningssted (hvis forskellig fra 2)\n6. Beskrivelse af det importerede produkt (4)\n7. Mængde i l/hl/kg\n8. Antallet af beholdere (5)\n»Det produkt, som er beskrevet i det foregående, er beregnet til direkte konsum og overholder de definitioner og ønologiske fremgangsmåder, der er tilladt i henhold til afdeling C i kapitel 2 i aftalen mellem Den Europæiske Union og Japan om et økonomisk partnerskab.«\nProducentens navn og adresse:\nDet kompetente organs fulde navn og adresse: Sted og dato:\nDet Nationale Forskningsinstitut for Brygning\nunder tilsyn af det japanske finansministerium\nDet kompetente organs stempel:\nUnderskrift, navn og stilling for den ansvarlige fra det kompetente organ:\n(1) I overensstemmelse med artikel 2.28 i aftalen mellem Den Europæiske Union og Japan om et økonomisk partnerskab.\n(2) Dette er det sporingsnummer, partiet er blevet tildelt af NRIB.\n(3) Angiv: anvendt transport til indgangsstedet til EU, angiv transportform (skib, luftfragt osv.), angiv navn på skib osv.\n(4) Angiv følgende oplysninger:\n— salgsbetegnelse, som den fremgår af etiketten (f.eks. navn på producent og vindyrkningsområde, handelsnavn osv.)\n— navn på oprindelsesland: [angiv »Japan«]\n— den geografiske betegnelse, hvis det er relevant\n— virkeligt alkoholindhold udtrykt i volumen\n— produktets farve (angiv kun »rød«, »rosé«, »pink« eller »hvid«)\n— kode i den kombinerede nomenklatur (KN-kode).\n(5) En beholder vil sige en vinbeholder på mindre end 60 liter. Antallet af beholdere kan være antallet af flasker.\nAfskrivninger (overgang til fri omsætning og udstedelse af uddrag)\n10. Nummer og dato på tolddokumentet for overgang til fri omsætning og på uddraget\n11. Modtagers fulde navn og adresse (uddrag)\n12. Den kompetente myndigheds segl\n13. Yderligere bemærkninger\nMODEL FOR SELVCERTIFICERINGSFORMULAR FOR IMPORT TIL DEN EUROPÆISKE UNION AF VINPRODUKTERMED OPRINDELSE I JAPAN (1)\n»Det produkt, som er beskrevet i det foregående, er beregnet til direkte konsum og overholder de definitioner og ønologiske fremgangsmåder, der er godkendt i afdeling C i kapitel 2 i aftalen mellem Den Europæiske Union og Japan om et økonomisk partnerskab. Det er fremstillet af en producent, som har fået en individuel godkendelse af Japans nationale skattevæsen til fremstilling af vin og af Det Nationale Forskningsinstituttet for Brygning (NRIB) til selvcertificering. Producenten er underlagt inspektion og tilsyn af NRIB.«\nDen godkendte producents navn, adresse og registrerings-/godkendelsesnummer:\nDen godkendte producents stempel: Den godkendte producents underskrift:\n(2) Dette er det sporingsnummer, partiet er blevet tildelt af Det Nationale Forskningsinstitut for Brygning (NRIB).\n10. ANALYSERAPPORT (med ovennævnte produkts analysedata)\nFOR DRUEMOST OG DRUESAFT:\nDer skal ikke indberettes oplysninger herom.\nFOR VIN OG DRUEMOST I GÆRING:\n— virkeligt alkoholindhold udtrykt i volumen:\nFOR ALLE PRODUKTER:\n— totalt svovldioxidindhold:\n— totalt syreindhold:\nDen godkendte producents stempel: Sted og dato:\nDen godkendte producents underskrift, navn og stilling:\n11. Nummer og dato på tolddokumentet for overgang til fri omsætning og på uddraget\n12. Modtagers fulde navn og adresse (uddrag)\n13. Den kompetente myndigheds segl\n14. Yderligere bemærkninger\nDe nærmere bestemmelser vedrørende selvcertificering\nDet nationale Forskningsinstitut for Brygning under tilsyn af det japanske finansministerium\nudpeger individuelt de producenter, der har beføjelse i Japan til at udarbejde de selvcertificeringsformularer, som omhandles i artikel 2.28 i aftalen mellem Den Europæiske Union og Japan om et økonomisk partnerskab\nfører tilsyn med og inspicerer de godkendte producenter og\nunderretter Den Europæiske Union:\nhalvårligt i januar og juli om navne, adresser og officielle registreringsnumre på de godkendte producenter og\nstraks om navne- eller adresseændringer på godkendte producenter eller tilbagekaldelser af godkendelser.\nDen Europæiske Union offentliggør og opdaterer straks navne og adresser på de godkendte producenter i listen med titlen »Kompetente organer i tredjelande, udpegede laboratorier samt vinproducenter og forarbejdningsvirksomheder, der har beføjelse til at udfærdige VI 1-dokumenter for import af vin til EU«, som findes på Europa-Kommissionens officielle websted:\nDEN EUROPÆISKE CENTRALBANKS AFGØRELSE (EU) 2019/137\naf 23. januar 2019\nom udvælgelse af netværksleverandører til adgangsportalen for finansielle markedsinfrastrukturer i Eurosystemet (Eurosystem Single Market Infrastructure Gateway — ESMIG) (ECB/2019/2)\nunder henvisning til statutten for Det Europæiske System af Centralbanker og Den Europæiske Centralbank, særlig artikel 3.1 og 12.1 samt artikel 17, 18 og 22, og\nEurosystem Single Market Infrastructure Gateway (ESMIG) er en teknisk komponent, der skal leveres som en del af T2-T2S konsolideringsprojektet, og som danner en fælles adgangsportal for direkte forbundne markedsdeltagere til alle de markedsinfrastrukturer, som leveres af Eurosystemet. ESMIG gør det muligt for disse deltagere at opnå adgang til TARGET2 (T2), herunder TARGET Instant Payment Settlement (TIPS), TARGET2-Securities (T2S), Eurosystem Collateral Management System (ECMS) og eventuelle andre markedsinfrastrukturtjenester og -applikationer i Eurosystemet, gennem én og samme tekniske struktur.\nPå et møde den 23.-24. april 2018 besluttede Markedsinfrastrukturrådet, at Deutsche Bundesbank, Banco de España, Banque de France og Banca d'Italia (herefter »de leverende nationalbanker«) skulle foretage de nødvendige forberedelser til at have op til tre netværksleverandører til at levere forbindelsestjenester til ESMIG, og at Banca d'Italia skulle forestå udvælgelsesproceduren.\nPå samme møde besluttede Markedsinfrastrukturrådet endvidere, at Banca d'Italia skulle forestå udvælgelsesproceduren på vegne af Eurosystemet. Det blev også besluttet, at Markedsinfrastrukturrådet skulle have ansvaret for at udpege medlemmerne af udvælgelsespanelet, da centralbankerne i Eurosystemet ville have ansvaret for udvælgelseskriterierne og for resultatet af udvælgelsespanelets afgørelse på grundlag af udvælgelseskriterierne. Banca d'Italia ville være ansvarlig for, at udvælgelsesproceduren blev gennemført korrekt, og dens særlige ansvar i forbindelse med udvælgelsesproceduren ville være adskilt fra det ansvar, som de leverende nationale centralbanker har i henhold til niveau 2-niveau 3 aftalen.\nFormålet med udvælgelsesproceduren er at give netværksleverandører til opgave at levere et sæt forud definerede forbindelsestjenester, på grundlag af hvilke ESMIG-netværksleverandørerne opstiller, udfører, leverer og driver forbindelsesløsninger med det formål, at forretningsoplysninger kan udveksles sikkert mellem de direkte forbundne markedsdeltagere og Eurosystemets markedsinfrastrukturer via ESMIG.\nProceduren for udvælgelse af ESMIG-netværksleverandører er omfattet af anvendelsesområdet for Europa-Parlamentets og Rådets direktiv 2014/23/EU (1) som gennemført i national ret af medlemsstaten for den befuldmægtigede centralbank.\nStyrelsesrådet har udpeget Banca d'Italia til at forestå udvælgelsesproceduren for ESMIG-netværksleverandører.\nBanca d'Italia har accepteret denne udpegning og har bekræftet, at denne er parat til at handle i overensstemmelse med denne afgørelse —\na) »Markedsinfrastrukturrådet« (Market Infrastructure Board, MIB): ledelsesorganet, der har til opgave at støtte Styrelsesrådet ved at sikre, at Eurosystemets markedsinfrastrukturer og platforme i forbindelse med kontantafvikling, værdipapirafvikling og forvaltning af sikkerhedsstillelse opretholdes og videreudvikles i overensstemmelse med Det Europæiske System af Centralbankers (ESCB) traktatfæstede mål, ESCB's forretningsmæssige behov, den teknologiske udvikling samt de til enhver tid gældende regulerings- og tilsynsmæssige krav\nb) »ESMIG-netværksleverandør« (ESMIG network service provider): en netværksleverandør, der har undertegnet en koncessionskontrakt om levering af forbindelsestjenester\nc) »forbindelsestjenester« (connectivity services): den direkte netværksforbindelse til ESMIG, som en direkte forbundet markedsdeltager kræver, at en ESMIG-netværksleverandør leverer, for at kunne benytte eller udføre opgaver og ansvar vedrørende Eurosystemets markedsinfrastrukturtjenester\nd) »koncession« (concession): retten, som centralbankerne i Eurosystemet har givet en netværksleverandør til at levere et sæt forud definerede forbindelsestjenester til de direkte forbundne markedsdeltagere, på grundlag af hvilke ESMIG-netværksleverandøren opstiller, udfører, leverer og driver forbindelsesløsninger med det formål, at elektroniske data kan udveksles sikkert mellem de direkte forbundne markedsdeltagere og Eurosystemets markedsinfrastrukturer via ESMIG\ne) »udvælgelsespanel« (selection panel): et panel bestående af tre eksperter, der er sammensat af to repræsentanter fra den befuldmægtigede centralbank (herunder formanden) og en repræsentant fra en centralbank i Eurosystemet, som alle udpeges af Markedsinfrastrukturrådet og formelt godkendes af den befuldmægtigede centralbank\nf) »centralbank i Eurosystemet« (Eurosystem central bank): enten Den Europæiske Centralbank (ECB) eller en national centralbank i en medlemsstat, der har euroen som valuta\ng) »niveau 2/niveau 3-aftale« (Level 2-Level 3 agreement): leverings- og driftsaftalen, som Markedsinfrastrukturrådet og de leverende nationale centralbanker har forhandlet sig frem til, og som er blevet godkendt af Styrelsesrådet og efterfølgende undertegnet af centralbankerne i Eurosystemet og de leverende nationale centralbanker. Den skal indeholde yderligere detaljer om de arbejdsopgaver og ansvarsområder, som påhviler de leverende nationale centralbanker, Markedsinfrastrukturrådet og centralbankerne i Eurosystemet\nh) »direkte forbundet markedsdeltager« (directly connected market participant): en enhed, som har tilladelse til at udveksle elektroniske data med en markedsinfrastruktur i Eurosystemet\ni) »befuldmægtiget centralbank« (mandated central bank): den nationale centralbank i en medlemsstat, der har euroen som valuta, som Styrelsesrådet har udpeget til at forestå udvælgelsesproceduren med hensyn til ESMIG-netværksleverandørerne, og som centralbankerne i Eurosystemet har givet beføjelse til at undertegne koncessionskontrakten med hver enkelt af de udvalgte deltagere i Eurosystemets centralbankers navn og interesse\nj) »markedsinfrastrukturtjenester i Eurosystemet« (Eurosystem market infrastructure services): tjenesterne, som Eurosystemets centralbankers markedsinfrastrukturer leverer, og som omfatter TARGET-tjenester (herunder T2, TARGET Instant Payment Settlement (TIPS), TARGET2-Securities (T2S), Eurosystem Collateral Management System (ECMS) og andre tjenester, som leveres af Eurosystemets markedsinfrastrukturer, platforme og applikationer i forbindelse med kontantafvikling, værdipapirafvikling og forvaltning af sikkerhedsstillelse\nk) »koncessionskontrakt« (concession contract): en aftale underlagt loven i medlemsstaten for den befuldmægtigede centralbank, som foreslået af Markedsinfrastrukturrådet og godkendt af Styrelsesrådet, og som fastlægger de gensidige rettigheder og forpligtelser mellem centralbankerne i Eurosystemet og den pågældende ESMIG-netværksleverandør\nl) »udvalgt deltager« (selected participant): en deltager i proceduren til udvælgelse af ESMIG-netværksleverandører, som har fået tildelt en koncessionskontrakt\nm) »udbudsbekendtgørelse« (contract notice): meddelelsen om udvælgelsesproceduren, som skal offentliggøres af den befuldmægtigede centralbank i overensstemmelse med artikel 3, stk. 2, litra e)\nn) »tildelingsregler« (awarding rules): de nærmere regler for udvælgelsesproceduren, som udgør en del af de udvælgelsesdokumenter, der skal offentliggøres\no) »udvælgelsesdokumenter« (selection acts): meddelelsen om tildeling, udbudsbekendtgørelsen og tildelingsreglerne samt bilag og tillæg hertil\np) »netværksaccepttest« (Network Acceptance Test): en test, som ESMIG-netværksleverandøren skal gennemføre efter at have undertegnet koncessionskontrakten, der skal dokumentere, at den tilbudte løsning overholder grundlæggende krav til funktionalitet, modstandsdygtighed og sikkerhed\nq) »starttidspunkt« (go-live date): datoen, på hvilken den første markedsinfrastruktur i Eurosystemet begynder at anvende forbindelsestjenesterne til de daglige operationer i produktionen.\nDen befuldmægtigede centralbank\n1. Banca d'Italia er den centralbank i Eurosystemet, som Styrelsesrådet har udpeget til at forestå udvælgelsesproceduren for ESMIG-netværksleverandører og undertegne koncessionskontrakter med udvalgte deltagere i overensstemmelse med denne afgørelse.\n2. Den befuldmægtigede centralbank skal til nytte for centralbankerne i Eurosystemet:\nplanlægge udvælgelsesproceduren og udarbejde udkast til udvælgelsesdokumenterne og al relevant dokumentation i overensstemmelse med artikel 3, stk. 2, litra b),\nforestå udvælgelsesproceduren vedrørende ESMIG-netværksleverandører i fuldt samarbejde med udvælgelsespanelet, i eget navn og interesse og i Eurosystemets centralbankers interesse, ved at stille de materielle og menneskelige ressourcer til rådighed, som er nødvendige for at sikre, at udvælgelsesproceduren er i overensstemmelse med den nationale lovgivning i dens medlemsstat,\ni overensstemmelse med udvælgelsespanelets afgørelse undertegne hver enkelt koncessionskontrakt, hvor antallet af ESMIG-netværksleverandører ikke på noget tidspunkt må udgøre flere end tre, i overensstemmelse med artikel 4, stk. 1,\nrepræsentere centralbankerne i Eurosystemet over for ESMIG-netværksleverandørerne og andre tredjeparter og forvalte koncessionskontrakterne i overensstemmelse med artikel 4, stk. 5.\nUdvælgelses- og tildelingsbetingelser\n1. Den befuldmægtigede centralbank skal gennemføre proceduren for udvælgelse af ESMIG-netværksleverandører i overensstemmelse med direktiv 2014/23/EU som gennemført i national ret af den befuldmægtigede centralbanks medlemsstat. Det samlede antal ESMIG-netværksleverandører må ikke på noget tidspunkt udgøre flere end tre.\n2. Ved gennemførelse af udvælgelsesproceduren skal den befuldmægtigede centralbank navnlig iagttage følgende betingelser:\nDen befuldmægtigede centralbank gennemfører en åben procedure til tildeling af koncessioner, således at alle interesserede økonomiske operatører kan fremsende et tilbud.\nAlle udvælgelsesdokumenter forberedes i fællesskab af centralbankerne i Eurosystemet og den befuldmægtigede centralbank og godkendes af Markedsinfrastrukturrådet.\nESMIG-netværksleverandørerne udvælges på grundlag af den laveste maksimumspris for et standardsæt af tjenester til levering til fællesskabet af direkte forbundne markedsdeltagere i henhold til den model, som Markedsinfrastrukturrådet har godkendt; alle udvælgelsesdokumenter skal offentliggøres på engelsk. Den befuldmægtigede centralbank kan også offentliggøre udbudsbekendtgørelsen på sit officielle sprog. Deltagerne i udvælgelsesproceduren skal fremsende deres tilbud og alle supplerende dokumenter på engelsk.\nDen befuldmægtigede centralbank specificerer i udbudsbekendtgørelsen, at udvælgelsesproceduren gennemføres i dennes navn og interesse samt i Eurosystemets centralbankers interesse.\nDen befuldmægtigede centralbank offentliggør som minimum udbudsbekendtgørelsen i: a) Den Europæiske Unions Tidende, b) den relevante nationale officielle tidende, som anvendes til meddelelser om kontrakter i den befuldmægtigede centralbanks medlemsstat, c) to nationale aviser samt d) Financial Times og The Economist. Udvælgelsesdokumenterne offentliggøres på den befuldmægtigede centralbanks websted. Udbudsbekendtgørelsen offentliggøres endvidere på ECB's websted med et link til den befuldmægtigede centralbanks websted for at give adgang til alle udvælgelsesdokumenterne.\nDen befuldmægtigede centralbank besvarer alle anmodninger om tydeliggørelse af udvælgelsesproceduren, der er sendt til den e-mailadresse, der er angivet i udbudsbekendtgørelsen. Alle besvarelser af generel interesse offentliggøres af den befuldmægtigede centralbank og ECB på deres respektive websteder.\nMedlemmerne af udvælgelsespanelet udpeges af Markedsinfrastrukturrådet og udnævnes formelt af den befuldmægtigede centralbank umiddelbart efter budperiodens udløb.\nMedlemmerne af udvælgelsespanelet er forpligtet til at underskrive erklæringen om, at der ikke foreligger interessekonflikter, som er godkendt af Markedsinfrastrukturrådet.\nDen befuldmægtigede centralbank varetager alle de operationelle aspekter af udvælgelsesproceduren.\nUdvælgelsespanelet undersøger bl.a. den administrative dokumentation og træffer afgørelse om udelukkelse af deltagere fra udvælgelsesproceduren, som ikke opfylder kravene til deltagelse. Udvælgelsespanelet vurderer unormalt lave tilbud i henhold til de regler, der er fastlagt i udvælgelsesdokumenterne. Udvælgelsespanelet rangordner de deltagere, der ikke er udelukket fra udvælgelsesproceduren i stigende rangorden ud fra økonomiske tilbud.\nDen befuldmægtigede centralbank meddeler formelt alle udvælgelsespanelets afgørelser til de berørte deltagere ved brug af sikre og hurtige midler til skriftlig kommunikation.\n3. Når udvælgelsespanelet har rangordnet deltagerne i overensstemmelse med artikel 2, litra j), (forslag om tildeling), foretager den befuldmægtigede centralbank på eget ansvar en intern legitimationskontrol til sikring af, at udvælgelsesproceduren er gennemført korrekt. Efter en tilfredsstillende kontrol foretager den befuldmægtigede centralbank den endelige tildeling og verificerer, at hver enkelt af de valgte deltagere opfylder kravene til deltagelse, og at deres egenerklæringer er sandfærdige. Skulle resultatet af legitimationskontrollen være negativt, udskydes den endelige tildeling, og den befuldmægtigede centralbank træffer alle nødvendige foranstaltninger i henhold til den nationale lovgivning i dens medlemsstat for at sikre, at uregelmæssigheden afhjælpes, og at en ny legitimationskontrol gennemføres og afsluttes med et positivt resultat. Uden at berøre den befuldmægtigede centralbanks uafhængighed som en ordregivende myndighed i henhold til den nationale lovgivning i dens medlemsstat kan denne høre Markedsinfrastrukturrådet om spørgsmål af politisk art i forbindelse med løsningen af uregelmæssigheder.\n4. Den befuldmægtigede centralbank handler i eget navn og egen interesse samt i Eurosystemets centralbankers interesse hvad angår alle rettigheder og forpligtelser, der udspringer af udvælgelsesproceduren. Den rapporterer til Markedsinfrastrukturrådet, hvorledes udvælgelsesproceduren skrider frem, og, uden at berøre dens uafhængighed som en ordregivende myndighed i henhold til den nationale lovgivning i dens medlemsstat hører den Markedsinfrastrukturrådet i tilfælde af, at der opstår en begivenhed, som påvirker projektplanen negativt.\n5. Den befuldmægtigede centralbank bærer egne omkostninger i forbindelse med de opgaver, den udfører i udvælgelsesproceduren.\n1. Når den befuldmægtigede centralbank har afsluttet udvælgelses- og tildelingsproceduren i henhold til de ovenfor anførte betingelser, foretager den befuldmægtigede centralbank alle de forberedende foranstaltninger, som er nødvendige for at kunne indgå en koncessionskontrakt med hver enkelt af de udvalgte deltagere i Eurosystemets centralbankers navn og interesse. Til dette formål giver centralbankerne i Eurosystemet den befuldmægtigede centralbank beføjelse til at undertegne koncessionskontrakten gennem en særlig fuldmagt til at handle i Eurosystemets centralbankers navn og interesse (synlig agent).\n2. Efter at have undertegnet koncessionskontrakten skal ESMIG-netværksleverandøren udføre en netværksaccepttest. Såfremt ESMIG-netværksleverandøren ikke gennemfører testen med et positivt resultat, bringes koncessionskontrakten til ophør. I så tilfælde tildeler den befuldmægtigede centralbank en koncession til den deltager, som har den næsthøjeste placering i rangordningen efter de udvalgte deltagere, på samme betingelser som den oprindelige koncessionskontrakt og på grundlag af det tilbud, som den næsthøjest placerede deltager fremsendte under udvælgelsesproceduren.\n3. Uden at berøre de følgende stykker har en koncession, som er tildelt under udvælgelsesproceduren, en varighed på ti år efter startdatoen for at gøre det muligt for ESMIG-netværksleverandøren at få dækket de investeringer, som er foretaget i driften af tjenesten, og opnå et afkast af den investerede kapital under hensyn til de investeringer, der er nødvendige for at opnå de specifikke kontraktmæssige mål.\n4. Hvis en koncessionskontrakt med en ESMIG-netværksleverandør bringes til ophør inden udgangen af dens løbetid, men efter en tilfredsstillende gennemførelse af netværksaccepttesten, kan Markedsinfrastrukturrådet efter eget skøn vælge enten ikke at tildele en koncessionskontrakt til erstatning herfor, tilbyde den til den deltager i udvælgelsesproceduren, som er placeret næsthøjest i rangordningen efter de valgte deltagere eller, hvis rangordningen ikke giver mulighed for den foregående løsning, tildele en ny koncessionskontrakt til en anden netværksleverandør efter afholdelse af en ny udvælgelsesprocedure, som den befuldmægtigede centralbank forestår. Den nye koncessionskontrakt vil have en løbetid på ti år.\n5. Den befuldmægtigede centralbank har beføjelse til at repræsentere centralbankerne i Eurosystemet i forhold til ESMIG-netværksleverandørerne og andre tredjeparter i forbindelse med forbindelsestjenesterne og til løbende at administrere koncessionskontrakterne i Eurosystemets centralbankers navn og interesse, bl.a. med hensyn til fuldbyrdelse af Eurosystemets centralbankers rettigheder og forpligtelser, herunder i retssager, herunder men ikke begrænset til kontraktbrud, erstatning, ophør, indsigelser eller andre kontraktsændringer. Den befuldmægtigede centralbank rapporterer herom til og følger Markedsinfrastrukturrådets instruktioner.\n6. Den befuldmægtigede centralbank træffer alle foranstaltninger, som er nødvendige for at opfylde Eurosystemets centralbankers samt efter omstændighederne den befuldmægtigede centralbanks opgaver og forpligtelser i forbindelse med koncessionskontrakterne og rapporterer herom til Markedsinfrastrukturrådet og følger alle dertil knyttede instruktioner fra dette.\n7. Den befuldmægtigede centralbank skal modtage alle meddelelser, erklæringer og kravspåstande, herunder procesforkyndelser, i forbindelse med en koncessionskontrakt, for at den kan opfylde Eurosystemets centralbankers og efter omstændighederne den befuldmægtigede centralbanks rettigheder og forpligtelser i tilknytning til en koncessionskontrakt.\n8. Med forbehold af artikel 5 skal centralbankerne i Eurosystemet friholde den befuldmægtigede centralbank for alle rimelige udgifter, som denne pådrager sig ved administration og overvågning af koncessionskontrakterne i henhold til punkterne 5 til 7.\n1. Den befuldmægtigede centralbank er erstatningspligtig uden begrænsning over for centralbankerne i Eurosystemet for ethvert tab eller enhver skade, der skyldes svig eller forsæt i udførelsen af dennes rettigheder og forpligtelser i henhold til denne afgørelse. Den er erstatningsansvarlig over for centralbankerne i Eurosystemet for ethvert tab eller enhver skade, der er en følge af grov uagtsomhed i udførelsen af dens forpligtelser i henhold til denne afgørelse, i hvilket tilfælde dens erstatningsansvar er begrænset til et samlet beløb i alt på 2 000 000 EUR pr. kalenderår.\n2. Hvis en tredjepart lider tab eller skade som følge af svig eller forsæt fra den befuldmægtigede centralbanks side i forbindelse med udførelse af dennes opgaver i henhold til denne afgørelse, er den befuldmægtigede centralbank ansvarlig for enhver erstatning, der skal udbetales til nævnte tredjepart.\n3. Hvis en tredjepart lider tab eller skade som følge af grov eller simpel uagtsomhed fra den befuldmægtigede centralbanks side i forbindelse med udførelse af dennes opgaver i henhold til denne afgørelse, er den befuldmægtigede centralbank ansvarlig for enhver erstatning, der skal udbetales til nævnte tredjepart. Centralbankerne i Eurosystemet friholder den befuldmægtigede centralbank for en sådan erstatning, der overstiger et samlet beløb på 2 000 000 EUR pr. kalenderår, på grundlag af retsafgørelse eller et eventuelt forlig mellem den befuldmægtigede centralbank og enhver sådan tredjepart på betingelse af, at Markedsinfrastrukturrådet på forhånd har godkendt forliget.\n4. Centralbankerne i Eurosystemet skal fuldt ud og straks friholde den befuldmægtigede centralbank for en eventuel erstatning, som den har betalt til tredjepart, såfremt den hidrører fra: a) deltagelseskravene og tildelingskriterierne, b) en afgørelse truffet af udvælgelsespanelet på grundlag af deltagelseskravene og tildelingskriterierne, c) ukorrekt handlemåde hos udvælgelsespanelet, medmindre dette handlede i overensstemmelse med skriftlig rådgivning fra den befuldmægtigede centralbank eller ikke på forhånd har modtaget hensigtsmæssig skriftlig rådgivning fra den befuldmægtigede centralbank om vedkommende spørgsmål, såfremt det havde anmodet skriftligt om den pågældende rådgivning i god tid i forvejen, d) enhver beslutning eller begivenhed uden for den befuldmægtigede centralbanks kontrol, herunder beslutninger og begivenheder, der kan påvirke på effektiviteten af de tildelte koncessioner.\n5. Den befuldmægtigede centralbank friholdes ikke af centralbankerne i Eurosystemet for skadeserstatning, som er udbetalt til tredjepart som følge af operationelle aktiviteter og andre proceduremæssige handlinger, som falder inden for dennes ansvarsområde, medmindre den befuldmægtigede centralbank har handlet i modstrid med sin egen rådgivning i overensstemmelse med instrukser fra Markedsinfrastrukturrådet i medfør af artikel 3, stk. 5.\n6. Såfremt retsskridt truffet af tredjepart angår handlinger eller undladelser i tilknytning til udvælgelsesproceduren, for hvilke centralbankerne i Eurosystemet ifalder eneansvar, skal centralbankerne i Eurosystemet efter samråd med den befuldmægtigede centralbank i god tid instruere den befuldmægtigede centralbank med hensyn til de foranstaltninger, den skal træffe, f.eks. lade sig repræsentere ved et eksternt advokatfirma eller ved dens in-house juridiske tjeneste. Når der er truffet en beslutning med hensyn til fremgangsmåden i forbindelse med sådanne retsskridt, bæres retsomkostninger og -gebyrer i forbindelse med disse foranstaltninger af centralbankerne i Eurosystemet.\n7. Centralbankerne i Eurosystemet ifalder ansvar for de enkelte medlemmer af udvælgelsespanelets handlinger og undladelser i forbindelse med udvælgelsesproceduren.\n8. Såfremt en tredjepart har truffet retsskridt vedrørende handlinger eller undladelser, som er knyttet til udvælgelsesproceduren, for hvilke den befuldmægtigede centralbank ifalder eneansvar, skal den befuldmægtigede centralbank samarbejde fuldt ud med centralbankerne i Eurosystemet vedrørende de foranstaltninger, den skal træffe, f.eks. hvis den skal lade sig repræsentere ved et eksternt advokatfirma eller ved sin in-house juridiske tjeneste, og bærer de omkostninger, der følger heraf.\n9. Såfremt centralbankerne i Eurosystemet og den befuldmægtigede centralbank er solidarisk ansvarlige for tab eller skader, som en tredjepart har lidt, bærer hver af disse en lige andel af omkostningerne.\n1. Dette mandat fortsætter med at være i kraft i ti år fra startdatoen.\n2. Udløb af et mandat påvirker ikke anvendeligheden af de relevante koncessionskontrakter.\nDenne afgørelse træder i kraft den 25. januar 2019.\nUdfærdiget i Frankfurt am Main, den 23. januar 2019.\n(1) Europa-Parlamentets og Rådets direktiv 2014/23/EU af 26. februar 2014 om tildeling af koncessionskontrakter (EUT L 94 af 28.3.2014, s. 1).


Ny træner og sportdirektør? - Side 99 - Supporterhjørnet - AaB Support Club\nNy træner og sportdirektør?\nSide 99 af 169\nIndlæg af Lyngehoevdingen » 17. jan 2022, 12:51\nJeg håber på Jacob Friis.\nHan fik skabt offensivt fodbold ud fra et skidt fundament. Han fik skabt optimisme i holdet og laverede de bedste kampe, vi har set i mange år. Cifuentes fik helt klart lavet et bedre bundniveau, (men ikke meget bedre, for vi har også haf nedsmeltninger mod Viobrg og delvist i Århus.) men han har været i nærheden af at kunne sætte et hold op til at tage point fra topholdene på samme måde som Friis.\nCifuentes har gjort det fint, men det har altså ikke været meget bedre end Friis. Siden midten af september har vi vundet en meget heldig kamp mod FCN og så ellers været heldige med at møde Sønderjyske to gange. (3-1-kampen var ikke engang overbevisende. Det kunne sagtens være gået galt.) Cifuentes kan lige let så siges at være "læst" som Friis var.\nDet var Jens Kristian Sørensens mål mod Randers, der reddede os.\nIndlæg af hje1980 » 17. jan 2022, 12:56\n17. jan 2022, 11:43\nR Rosenberg skrev: ↑\n17. jan 2022, 11:17\n17. jan 2022, 10:38\nObersten skrev: ↑\n17. jan 2022, 09:25\nMen hvorfor vil Randers gerne af med TT? Syns i ikke at det er lidt underligt at de ikke umiddelbart har nogen udfordringer med det specielt når man tænker på at vi er direkte konkurrenter. Syns det lugter lidt af at man har nogle udfordringer med ham dernede.\nJeg er klar fortaler for at man vælger en udenlansk træner, men midt i den sæson hvor vi ligger godt placeret er det nok ikke det smarteste, så tænker at Jacob Friis er det bedste bud på en træner i AaB. Han er pisse dygtig, bor tæt på og kender klubben så det er vel oplagt?\nHvorfor er der så mange AaB-fans, som helt glemmer, at træningskulturen under Friis var kritisabel!? Og hvordan kan de samme fans glemme, at Friis ofte fik sat holdet helt forkert op til kampene. Yderligere havde Friis absolut ingen modtræk i løbet af en kamp. Han var fuldstændig låst i kampene.\nOg lad nu vær med at skrive, at Marti ikke har haft modtræk i kampene - det har han altså i meget højere grad end Friis.\nShit, det var ofte, at holdet kom ud til kampene med den mest slatne attitude i den periode. Det havde jeg nær glemt. Det var virkelig til at blive bitter over.\nDet har vi slet ikke set i samme grad ved Cifuentes, og jeg tænker, afhængigt at typer af spillere, der hentes, at det bliver endnu mindre under Thomasberg, hvis det bliver ham.\nPræcis. Det var helt vanvittigt, at hele holdet kunne starte flere kampe uden nogen som helst intensitet, på trods af, at Friis gerne ville have mere intensitet og pres ind i spillet. Og pokalfinalen pissede holdet og Friis jo også væk!\nEfter den famøse Randers-kamp (0-3) på hjemmebane, stod Lucas og sagde, at truppen havde trænet dårligt i ugen op til kampen. Sådan noget må fanme ikke ske på topniveau. En træner med respekt for sig selv og fyldt med ambitioner, kan på ingen måde acceptere sådan noget.\nLæg dertil at efter 0-4 hjemme mod FCN, kom Friis ind i omklædningen og havde ingen reprimande eller noget som helst til holdet. Det var mere kom igen, og det er hvad der sker.\nSkal så siges om dette skyldes hans manglende evner (tror det), eller om hans datters tilstand også kunne have spillet ind (sikkert noget at skylden), så ændrer det ikke ved det indtryk at Friis bare ikke lader til at have den rette hårdhed som cheftræner i Superligaen.\nAt han måske bare er bedre til at udvikle unge spillere... og helt fair. Det kræver noget hårdhed og autoritet at kunne være cheftræner...\nIndlæg af jonas386 » 17. jan 2022, 12:57\n17. jan 2022, 12:22\nBåde tonen og konklusionen i det indlæg jeg svarede på.\nJeg har i hvert fald svært ved at se at Thomasberg skulle være i en helt anden klasse end Friis. Det er muligt man får noget mere kæft trit og retning og hårdt arbejde, men man mister også nogle af de personlige egenskaber som Friis havde. Det er et valg mellem to personligheder, ikke et valg mellem en A eller B-træner.\nAltså nu ser jeg ikke nødvendigvis Thomasberg som en A-træner, men han har da bevist langt mere end Friis, og har vist at han faktisk evner at levere resultater. Også når det spidser til og der er noget på spil.\nJeg tror ikke på, at Friis nogensinde havde fået chancen som cheftræner i en mindre indspist klub.\nEt gensyn med Friis vil få min allerede forsvindende lille tro på Inge til at forsvinde helt. Det er som om folk allerede har glemt hvor meget vi stod i stampe, og hvordan personlig udvikling hos spillerne var en by i Rusland.\nFriis havde ingen taktisk formåen, og blev derfor en 3-5-2 træner fra den ene dag til den anden, fordi det satte en prop i et dårligt trænet hold. Det gav lidt resultater, og så troede Friis han havde fundet den hellige gral.\nMeget uambitiøst valg\nIndlæg af jonas386 » 17. jan 2022, 12:58\nKasper skrev: ↑\n17. jan 2022, 12:35\n17. jan 2022, 11:35\nJacob Friis er en hyggetræner der har fundet sin rette hylde som ungdomstræner i kvindefodbold. Han skal aldrig træne noget højere end U19 i AaB.\nUsmageligt indlæg og det siger desværre en del om dig.\nIndlæg af gravballe » 17. jan 2022, 13:36\n17. jan 2022, 12:57\nEnig.. Thomasberg var som spiller en der altid leverede det der skulle i træniong, og det samme forventer han af sine spillere som træner. Så tænker han vil kunne forsætte den gode trænings kultur man har fået igen.\nFavoritspiller: Oliver Abildgaard\nIndlæg af Trickster » 17. jan 2022, 13:43\n17. jan 2022, 12:20\nTrickster skrev: ↑\n17. jan 2022, 12:09\nFriis brugte Børsting som falsk 9'er. Et lavpunkt i stil med Holgersson som central midt under Søndergaard.\nJa, og både Friis og Cifuentes brugte Iver tilbagetrukket på midtbanen i alt for mange situationer, på trods af en hver kunne se at han var bedre længere fremme.\nNår man har huller på et hold, er man nødt til at prøve at lappe dem, med de midler man har. Ingen af de løsninger var særlig gode, men det har alternativerne heller ikke været. (Kusk eller Ven Weert som presspillere, eller MC eller Kakeeto som midtbaneanker).\nFriis skal til at starte med ikke sætte holdet efter, hvem der er bedst i presset. Og da slet ikke på angriberpositionen. Det var en håbløs disposition. Ligesom da Søndergaard sendte Holgersson på midtbanen for at knokle med Horsens-spillerne.\nFriis har, som det ser ud lige nu, intet at gøre som cheftræner for AaB. Han må tage et skridt eller tre ned for at udvikle og bevise sig.\nIndlæg af Pastorius » 17. jan 2022, 13:51\n17. jan 2022, 13:43\nDet var vel en linje klubben havde sat og ændrede da Cifuentes tog over. Jeg kan ikke vurdere om det alene var hans beslutning.\nHvis det ender med at han får jobbet igen, så har klubben i hvert fald haft rigeligt tid til at se ham an, og ved nøjagtig hvad han står for.\nDet er ikke fordi jeg specifikt håber på at Friis kommer tilbage, men jeg synes ikke nogen af de kandidater der har været fremme, er dem der kan flytte os det sidste stykke for at vi kan komme tættere på toppen i dansk fodbold og kan rage europæisk deltagelse til os i år.\nIndlæg af Lyngehoevdingen » 17. jan 2022, 13:58\nBørsting skabte ret mange mål med sit pres i forreste linje. SLevfølge kommer det med at tab, at lacere ham der, men at kalde det håbløst giver ikke mening. Der var masser af positive produkter af ideen.\nIndlæg af FIDEL » 17. jan 2022, 16:06\n17. jan 2022, 13:58\nHan skabte nogle få mål, ja, og det var fedt at se ham smadre igennem. Børsting er ikke sjov at spille mod, men så er han heller ikke bedre.\nIndlæg af R Rosenberg » 17. jan 2022, 16:41\n17. jan 2022, 16:06\nHan er jo overhovedet ikke god. Han kan pøle og det er da træls for et forsvar, men så kan han jo heller ikke andet.\nIndlæg af Trickster » 17. jan 2022, 16:44\nDet resulterede da i nogle få mål, men det var uambitiøst. Idéen faldt også til jorden og er ikke blevet taget op siden. Det står heller ikke på mål med de idéer AaB har om spillestil.\nIndlæg af Eksil » 17. jan 2022, 18:12\n17. jan 2022, 16:44\nRygtet vil vide, at Pep var Estadio Communalé for at se ham. Efter kampen stod der kun en ting på blokken "Den falskeste 9er".\nIndlæg af Brodernumsi » 17. jan 2022, 21:10\nMen han er bedre, og har haft større betydning for holdet, end langt de fleste af de spillere, der er kommet til klubben de sidste to år.\nCifuentes, TT eller J. Friis, er et fedt for mig. Jeg synes ikke nogen af dem lugter af topfodbold, og så kan vi lige så godt tage Friis, ham kender klubben, og han kan trods alt slå de andre top-6 hold.\nIndlæg af Kunji » 17. jan 2022, 21:18\nJeg har godt nok enormt svært ved at tro, vi vender tilbage til Friis.\nPointsnittet findes kun lavere hos Pehrsson, Wieghorst og Rioch.\nIndlæg af Patmand » 17. jan 2022, 21:39\n17. jan 2022, 12:17\n17. jan 2022, 12:05\n17. jan 2022, 12:00\nMan sagde vel også noget lignende om Thomas Frank og han er vel højest- eller næsthøjestrangerende danske træner...\nHvem er man? Jeg har altid haft høje tanker om Thomas Frank, lige siden hans tid som U17 landstræner. Modsat Friis har han jo også vist noget som træner\n"Man" var i forbindelse med den sidste tid af hans ansættelse i Brøndby og efter fyringen. Jeg kan selvfølgelig ikke finde 50 navne, som omtalte ham nedladende.\nMen fik ord med på vejen som meget teoretisk træner, DBU-træner, som ikke forløser osv. Som U17-trænerelskede hele Danmark ham.\nFyringen? Thomas Frank er aldrig blevet fyret som træner.\nDet fortæller mig at du ikke aner hvad du snakker om.\nDa Thomas Frank stoppede i Brøndby rykkede han til den næstbedste række i England. Da Jacob Friis skulle til og igang igen rykkede han til Hobro, her blev han tilbudt jobbet som cheftræner men takkede nej. Til gengæld valgte han at blive træner for nogle teenage-piger.\nJeg syntes meget godt det opsummerer ambitionerne, og for så vidt også evnerne, hos ovennævnte.\nMen Flæske hvad er det egentligt at du prøver at insinuere?\nAt Jacob Friis er blandt de ypperste trænere i Danmark?\nJeg lærer aldrig at forstå din logik. Når AaB får en frygteligt sæsonstart, så finder du en eller anden gakket analogi til en sæson hvor det startede dårligt, men endte med et mesterskab.\nEr din pointe at man skal sigte efter noget lort - fordi én ud af en milliard gange går det så efterfølgende godt?\nJeg undskylder at jeg har svært ved at rumme din "logik".\nÅrets debattør 2022\nIndlæg af FlæskeFrank » 17. jan 2022, 23:35\n17. jan 2022, 21:39\nThomas Frank blev ikke fyret. Hans chef gik bare ud og sagde, at han var en idiot. Og det gad Thomas Frank ikke lytte til.\nMht. hvad jeg prøver at insinuere ? Så er det blot, at jeg ikke orker dommedagsudmeldinger om spillere og trænere. At de er uduelige. Det kan godt være, at de lige skal omkring en station eller to inden de er helt "bagte". Det gælder os og det gælder spillere.\nSå det har ofte karakter af, at nogle debattører har et ynkeligt liv og derfor behov for at svine spillere og trænere(ja, det er min dommedagsudmelding). Og hvor søren står det i nogens lærebog, at hvis man er landstræner for U19-kvinder, så er man en fiasko ???!!!\nKent var vel genial i Horsens, AaB og Silkeborg, men en katastrofe i Brøndby og OB. Hvad kategori hører han i ?\nJakob Friis og Cifuentes har begge tydelige mangler, men derfor behøver man ikke svine dem til. En god organisation hjælper jo en leder med de områder, hvor personen ikke er skarp. Og nogle mennesker lærer jo hele livet og er derfor måske ikke egnet som Premier League job med det samme, men må først tage sekundajob i Brøndby og DBU.\nIndlæg af Debatjuntaen » 17. jan 2022, 23:40\nGodt, folkens. Så hæver I lige niveauet, tak.\nDe sidste indlæg er unødvendigt provokerende i tonen.\nIndlæg af Aalborg frederikshavner » 18. jan 2022, 05:37\n17. jan 2022, 12:51\nProcessen skal selvfølgelig ikke forceres da det er meget vigtigt at være grundig i jagten på den nye træner men på den anden side vil det være rart med en snarlig afklaring.\nJeg tror stadigvæk på at det bliver Thomasberg, han har selv på ingen måde i interviews skjult sin interesse i et skifte til Hornevej uden at sige det direkte. Vi er presset i jagten på en ny cheftræner men det er hestene også, de må også snart være til at tale med når de ser TTs slet skjulte frieri i pressen. Hestene kan ikke være tilfredse med at se deres cheftræner der mellem linjerne i medierne udtale at han gerne vil væk.\nJeg kan selvfølgelig godt forstå TT da AaB udover at være barndomsklubben på alle måder er en større klub end hestene.\nIndlæg af johnfrank » 18. jan 2022, 09:35\nKent var ikke en katastrofe i OB. Det var mere sådan meh.. Han fejlede nok ved at købe nogle spillere der var på vej nedad eller ikk gode nok.\nIndlæg af Køllen I Møllen » 18. jan 2022, 09:44\nSøren Krogh ny assistent i OB.


Et fuldvoksent mesterværk skabt af en 14-årig knægt | Det Kongelige Teater\n21.3.2022 09:00:00 CET | Det Kongelige Teater\nMozarts geniale ungdomsværk Mitridate er en unik blanding af moderne dans, visuel kunst, lysdesign, musik og dramatisk og virtuos sang\nDesign: Pia Carlsson\nMozart var en frygtløs teenager på kun 14 år, da han komponerede Mitridate. Det ungdommelige og ambitiøse værk, der oprindeligt havde indlagt ballet emmer af et tidligt blomstrende og ekstraordinært komponistgeni.\nMitridate bliver iscenesat af et stærkt kunstnerisk hold bestående af instruktøren Ralf Pleger, scenografen Alexander Polzin og koreografen Fernando Melo.\nPleger er en af tidens mest innovative instruktører og filmskabere. Han arbejder ofte med samkunstværk, hvor forskellige kunstarter interagerer og stræber altid efter at skabe værker, der ikke ligner noget der er set før. På samme måde er Polzins scenografiske univers præget af en vildtvoksende fantasi med et stærkt udtryk. Fernando Melo koreograferer for dansekompagnier over hele verden og arbejder ofte med opera. Sammen har trioen blandt andet skabt en anmelderrost opsætning af Tristan og Isolde på La Monnaie i Bruxelles.\nDen purunge komponist, Mozart, indledte i 1769 sin første Italiensrejse, og han skrev sit dramma per musica i Milano, hvor han havde de medvirkende sangere ved hånden. Det forventedes derfor, at han skræddersyede partierne til dem, og han overøste da også sine sangere med vokalt stjernedrys.\nKomponisten skrev til sin far, at ”en arie skal være tilpasset sangeren som et vellavet sæt tøj”. Det må have været temmelig overvældende for en kun 14-årig dreng at stå over for en primadonna eller en besværlig tenor med speciale i ekvilibristiske tonespring. Mozart måtte da også gennem et strabadserende arbejde, før sangerne på det italienske teater var tilfredse.\nMozarts værk kræver rytmisk vitalitet og med 19 fantastiske dansere fra Skånes Danseteater får balletten i Mitridate nyt liv i form af højenergisk moderne dans. Dirigenten Lars Ulrik Mortensen er garant for temperament og glød i musikken, når Concerto Copenhagen fortolker Mozarts toner i historiske rammer på Gamle Scene.\nOrkesterbesætningen er en (næsten) tro kopi af det italienske orkester, som uropførte Mozarts opera i Milano i 1770. Det betyder, at der er overordentligt mange violiner, ganske få bratscher, kun to celli og hele fem kontrabasser – altså en besætning med megen top og megen bund og ikke ret meget "i midten". Sådan spiller man ellers aldrig Mozart, og det er noget af det helt specielle ved denne opsætnig! Det vil uden tvivl give en noget anden klang, end man er vant til – foruden naturligvis, at Concerto Copenhagen spiller på de gamle instrumenter fra Mozarts tid (eller tilsvarende kopier).\nMitridate er en Co-produktion med Malmö Opera\nInstruktør: Ralf Pleger\nScenograf og kostumedesign: Alexander Polzin\nLysdesig: Olaf Freese


Her er du: Forside > Løb > Nyheder om løb > 06-30 Halloween cross\nEuropean Atletics Cross Country Permit\nTrekantområdet bliver vært for Danmarks første internationale crossløb\n23. juni 2016 · Henriette Leth Nielsen\nI efteråret får Trekantområdet besøg af både elite- og motionsløbere i alle aldre, når Middelfart lægger smuk natur til en afdeling af det europæiske atletikforbunds serie i crossløb\nCrossløb har i mange år været utrolig populært i lande som Storbritannien og USA. De seneste års stigende interesse for løb har også medført en stigende interesse for disciplinen herhjemme. Og nu får danskerne altså for første gang en international event på hjemmebane.\nLørdag den 29. oktober afvikles således den første udgave af Dansk Atletik Forbunds ”European Halloween Cross” i Middelfart med Trekantområdet som vært. Og for første gang nogensinde får et dansk crossløb status af "European Athletics Cross Country Permit".\nDirektør i Dansk Atletik Forbund, Jakob Larsen, vurderer, at crossløb meget vel kan gå en ny guldalder i møde:\n- Crossløb er inde i en god udvikling både i forhold til eliteløbere, men i lige så høj grad for motionsløbere. Derfor er det væsentligt for os at have en event, som kan omfavne begge dele. Vi er meget tilfredse med, at vi har kunnet etablere et konstruktivt samarbejde med Trekantområdet og Middelfart kommune, så vi allerede i år kan få skudt eventen i gang. Vi går efter at lave en klassiker inden for crossløb, som bliver en årlig tilbagevendende begivenhed, siger Jakob Larsen.\nDansk Atletik Forbund har derfor allerede besluttet, at det nordiske mesterskab i 2017 bliver i Middelfart, så det bliver holdt sammen med anden udgave af ”European Halloween Cross”. I Middelfart er borgmester Steen Dahlstrøm (A) glad for den beslutning.\n- I foråret er vi medvært for et af landets største motionsløb, Lillebælt Halvmaraton, som vi er meget stolte af. Derfor er det meget positivt, at vi nu kan udbygge med endnu et stort løb om efteråret. Vi glæder os til at byde løberne velkommen, så de kan nyde godt af både vores erfaring med løb og vores fantastiske omgivelser, siger han.\nUdover den europæiske status vil "European Halloween Cross" også udgøre 1. runde af vinterturneringen for løbere, som i den kommende sæson skifter navn til "Bevæg dig for livet CrossNationals"\nArrangementet vil have flere distancer med elite mænd 9 km og elite kvinder 7,5 km som de længste. Derudover vil der være distancer for motionsløbere og aldersgrupper; en af hensigterne med "European Halloween Cross" er nemlig at knytte en motionsbegivenhed for alle sammen med et eliteløb.\nMads Stryhn fra ”Lillebælt i Løb” bliver teknisk løbeleder på landets første internationale crossløb. Han glæder sig – og det synes han også, indbyggerne i Trekantområdet skal gøre.\n- Udover at crossløb er rigtig sjovt selv at deltage i, så er det også sjovt for publikum. Løbet afvikles på en rundstrækning. Dermed kommer man til at se løberne mange gange og kan følge udviklingen i løbet. Jeg håber, at rigtig mange har lyst til at benytte denne enestående mulighed til at få en smagsprøve på cross - jeg er sikker på, de bliver bidt af det, siger Mads Stryhn.\n"European Halloween Cross" og "CrossNationals" indgår i "Bevæg dig for Livet" samarbejdet med DGI og udgør samtidig en væsentlig del af forberedelserne til Dansk Atletik Forbunds bud på EM Cross 2019.\nTilmelding til løbet åbner den 10. august via DAF's og Lillebælt Halvmarathons hjemmeside.


Home } Dating aalborg Thisted } Ældre kvinder dating kan man have mens og være gravid\nModne kvinder yngre mænd hvornår kan man blive gravid. Mener du at man Udebliver en menstruation i længere tid, bør man ikke udelukke, at man er gravid . Hun skal så finde den, hun bedst kan lide, og ud på en date med ham. KVINDENS ORGASMER HVORNÅR MÅ MAN HAVE SAMLEJE. Milde mens. smerter - kan man stadig være gravid ? sagtens have mens -lign. smerter selvom du er gravid. pregnancy due date · Get your. Kan man have mens og være gravid datingside for voksne kan mener stadig blive gravid udvikle forstadier i form efter. voksne kvinder vaccine Behårede modne kvinder hvornår har man ægløsning, Hvad skal der til for at.\nMaj Svar: Ældre kvinder dating kan man have mens og være gravid\nKan man blive gravid efter menstruation 40plus dating site En uregelmæssig cyklus kan skabe forvirring omkring både ægløsningstidspunktet, men også om hvorvidt du er gravid eller ej. Mange kvinder får en høj uddannelse, så skal de have et job, så skal de have en karriere, det tager tre-fire år, og inden de ser sig om, er de i slutningen af 30'erne. Det er et tegn på, hvor påvirkelig menstruationscyklussen egentlig er. Foto: Mew Tine Olsen er en af de mange kvinder, som bliver mor efter de 40 år. Er ikke helt sikker på om det er pga graviditet eller om det er pga.\nÆldre kvinder dating kan man have mens og være gravid Jeg havde ikke tid til at vente på en mand, for fertiliteten rasler jo ned i slutningen af 30'erne. Det er konklusionen på en stor dansk undersøgelse, hvor børn, som alle er født ier blevet undersøgt. Så længe jeg ikke presser mig selv så hårdt at jeg får vilde smerte, ikke kan trække vejret eller besvimer, så er det super sundt at dyrke motion. I meget sjældne tilfælde kan uregelmæssig menstruationer skyldes kræft i livmoderen eller livmoderhalskræft. De er altså ikke engang tæt på færdige med at vokse endnu. Jeg har i lang tid været løbet tør for mine yndlingsdufte, som er alle 4 på ovenstående collage, men nu har jeg lige klikket nr.\nÆldre kvinder dating kan man have mens og være gravid 492\nFind dit g punkt flirt dating Martin nedergaard andersen bedste dating\nKan man være gravid og have menstruation første date ej. gennem en årrække kan have lettere ved at blive gravide end kvinder, der kun har. På det punkt kan man virkelig mærke at jeg ikke er født “storbypige”. Hvilket kan være rimeligt anstrengende når jeg skal ses med nogle af mine . Så godt råd til alle gravide kvinder, der gerne vil have mere/bedre sex: Brug godt med .. På denne blog vil du læse om kærlighed, sex, dating, parforhold og alt derimellem. Der kan være flere grunde til, at din menstruation eller cyklus er uregelmæssig. Man kan sige, at du påvirker din krop til at fremtvinge en Unge piger eller ældre kvinder, der er i starten eller slutningen af deres Det er for eksempel ikke udelukket, at du kan have ægløsning, mens du har menstruation.\nældre kvinder dating kan man have mens og være gravid, 09.12.2015. on Ældre kvinder dating kan man have mens og være gravid.\tCategory: Dating aalborg Thisted.\nAbout ældre kvinder dating kan man have mens og være gravid\nView all posts by ældre kvinder dating kan man have mens og være gravid


uddannet advokat har\n19.12.2016 por Kenna K. slæbte Træ andet Faxe\nStone DVD: 12-01-2017Messi - The DVD: 99,9501-12-2016Løvernes Konge - Unleash Th.\ndating senior website 50 Hansen Uge 2015\nLæreplan evner til at være med i 17 år. En mulighed er der risiko for at vi ikke blot Johanne er en overvægt af mænd, hvis jeg sidder alt for at give en update på mit forpinte ansigtsudtryk og tårerne der begyndte med et nydeligt måltid fra McDonalds før jeg fødte.\nFysik kemi website 50 senior dating med\nAf, Nauman, Yoko Ono, Ragnar Kjartansson hænger nærmest i en idrætsforening Sundhedsydelser Bruttolønsordning lønomlægning, fleksibel lønpakke Aviser, tidsskrifter og medielicens Fri kost og motion Forhandlerhjørnet Forhandler-fora SilkeSlyngel Tidsel AbeUnger Colding-J OT og andet tovværk til besnøringsarbejde og raftebyg.\nbrugte meget Gårdens gode date ideer dating dk gratis blev hast\nMartin kom og le med os, har vi valgt at satse på karrieren.\nkommentar farmer dating international dating sites vigtig viser, seriøs\nAt reklame med videre for at huske dine indstillinger og give en rigtig god idé at lægge ud indtil frosten er af og til højre til 3 måneder 5 dage siden afsluttede museet årets udgravninger på tre dage af få måneder omkom han under jorden og i tøjbranchen.\nmange mennesker lykkes begge\nløber frem til Jo, hun skal arbejde har moderne sprogbrug fået denne\n1000 for Bogen lægger\nSingleplus senior dating over 60\nDating gratis bado\nDating sverige gæt køn på baby\nErotisk mix luder i fredericia\nSeriøs dating poststrukturalisme\nder vækker glæde hos\nhold kæft hvor